title: Heittoliike

text:
lakikorkeus: formula_7
Koska vaakasuora liike ei vaikuta putoamiskiihtyvyyteen, voidaan vino heittoliike ajatella pystysuoran tasaisesti kiihtyvän liikkeen (ay = vakio) ja vaakasuoran tasaisen liikkeen (v = vakio; a = 0) yhdistelmäksi. Tässä a on siis kiihtyvyyden a y-suuntainen komponentti ja v nopeuden v x-suuntainen komponentti. Koska nopeus voidaan esittää yleisesti vakiokiihtyvyydessä kuten aikaisemmin on esitetty ja koska vinossa heittoliikkeessä a = -g, missä g on putoamiskiihtyvyys, ja heittokulma on formula_8 ja oletetaan kappaleen lähtevän liikkeelle hetkellä t = 0, saadaan nopeuden komponentit, kun kitkaa (ilmanvastusta) ei huomioida:


title: Heittoliike

text: Merkitään alkunopeutta v ja v on nopeuden x-suuntainen komponentti ja v vastaavasti y-suuntainen komponentti. Koska paikka vakiokiihtyvyydessä voidaan esittää kuten aikaisemmin on esitetty, saadaan vinolle heittoliikkeelle johdettua helposti kappaleen paikka ajanhetkellä t:


title: Heittoliike

text: Nopeuden ja paikan komponenttien avulla voidaan helposti johtaa seuraavat vinon heittoliikkeen erikoispisteet, kun alku ja loppupaikka sijaitsevat samassa tasossa:


title: Heittoliike

text: nousuaika: formula_13


title: Heittoliike

text: lentoaika: formula_14


title: Heittoliike

text: lakikorkeus: formula_15


title: Heittoliike

text: kantama: formula_16


title: Heittoliike

text: Usein käyttökelpoinen on myös putoamiskiihtyvyydestä riippumaton lentoradan muotoa kuvaava kaava


Heittoliike


title: Agora (Ateena)

text: Agora () oli antiikin aikainen agora eli tori Ateenassa Kreikassa. Se oli antiikin Ateenan kaupallinen, sosiaalinen ja hallinnollinen sekä oikeudenkäytön keskus, ja sen alueella sijaitsi useita merkittäviä julkisia rakennuksia ja temppeleitä. Agora oli käytössä arkaaiselta kaudelta roomalaiselle ajalle saakka, joskin roomalaisella ajalla sen merkitys väheni. Ateenan Agora on tunnetuin esimerkki antiikin aikaisesta agorasta.


title: Agora (Ateena)

text: Agoran arkeologinen alue sijaitsee Ateenan vanhassa keskustassa Akropolis-kukkulan luoteispuolella ja Areiopagin pohjoispuolella. Se on avoinna yleisölle. Agoralta tehtyjä löytöjä esittelee alueella toimiva Antiikin Agoran museo.


title: Agora (Ateena)

text: Ateenan alkuperäinen agora, Theseuksen perustamana pidetty niin kutsuttu Arkaainen agora sijaitsi eri paikassa kuin nykyisin Agorana tunnettu paikka. Sen sijaintipaikkaa ei kuitenkaan tunneta. Koska alueelle ei vielä tuolloin rakennettu monumentaalirakennuksia, paikka saattaa jäädä pysyvästi arvoitukseksi. Erään teorian mukaan Arkaainen agora olisi sijainnut Akropoliin itäpuolella Kolmijalkojen kadun eli Tripodien kadun varrella, nykyisen Plákan kaupunginosan alueella. Siellä sijaitsi mahdollisesti muun muassa Ateenan vanha Prytaneion. Tutkimuksessa myöhempi Agora erotetaan Arkaaisesta agorasta kutsumalla sitä esimerkiksi "Klassiseksi" eli "Klassisen kauden agoraksi".


title: Agora (Ateena)

text:
Myöhemmän Agoran alue oli alun perin laaksoa, joka toimi hautausmaana neoliittisella kivikaudella ja mykeneläisellä kaudella. Varhaisimmat löydöt ovat ajalta noin 3000 eaa. Geometrisellä kaudella sinne alettiin rakentaa myös asuinrakennuksia. Varhaisimmat alueen julkisista rakennuksista säilyneet jäänteet on ajoitettu arkaaiselle kaudelle, Solonin ajalle 500-luvun eaa. alkuun. Alue järjesteltiin uudelleen Peisistratoksen aikana 500-luvun eaa. puolessa välissä. Tuolloin useita rakennuksia purettiin ja alueesta tehtiin Ateenan hallinnon keskus, ja sinne alettiin rakentaa suurempia julkisia rakennuksia. Ensimmäisiin lukeutui Buleuterion eli neuvoston kokoontumispaikka. Muihin varhaisiin rakennuksiin kuuluivat muun muassa Kuninkaallinen stoa, myöhemmän Zeuksen stoan paikalla ollut Zeuksen temppeli, vanha Apollon Patrooksen temppeli sekä vanha Metroon. Arkaainen agora jäi kuitenkin käyttöön pitkäksi aikaa uuden rinnalle.
Demokratian huippukaudella vuoden 509 eaa. jälkeen sekä bule eli kaupunginneuvosto, prytanit eli kaupungin johtavat virkamiehet että arkontit kokoontuivat Agoralla. Areiopagi ja ekklesia-kansankokous kokoontuivat toisaalla Ateenassa, mutta jotkut julkiset kokoukset, kuten ostrakismos-äänestykset, pidettiin Agoralla. Siellä pidettiin oikeuden istuntoja, ja kuka tahansa kansalainen joka sattui olemaan paikalla oikeusjuttua käsiteltäessä, saattoi joutua toimimaan lautamiehenä. Järjestystä pitivät yllä skyyttiläiset jousimiehet, jotka olivat kaupungin omistamia orjia.


title: Agora (Ateena)

text: Persialaiset hävittivät Agoran samoin kuin koko Ateenan vuonna 480 eaa., ja ryöstivät sieltä taideteoksia, kuten Harmodioksen ja Aristogeitonin patsaat. Tämän jälkeen Agoran rakennukset rakennettiin uudelleen. Kimon paransi agoraa rakennuttamalla uusia rakennuksia ja istuttamalla puita. Perikleen aikana 400-luvulla eaa. Agoran länsilaidalle rakennettiin joukko temppeleitä. Näistä ensimmäinen oli Hefaistoksen temppeli, joka rakennettiin vuosina 449–444 eaa. Hieman myöhemmin rakennettiin uusi Apollon Patrooksen temppeli sekä Zeus Fratrioksen ja Athene Fratrian temppeli. 400-luvulla eaa. rakennettiin myös muun muassa maalauksin koristeltu Stoa poikile eli Kirjava pylväshalli, Zeuksen stoa sekä Etelästoa I. Hellenistisellä ajalla Agoralle rakennettiin lisää suuria pylväshalleja, mukaan lukien Attaloksen stoa, Keskistoa ja Etelästoa II.


title: Agora (Ateena)

text: Ajan myötä Agorasta tuli kaupungin vapaiden miesten sosiaalisen elämäntavan, keskustelujen ja oikeudenkäyntiharrastuksen symboli. Agora tunnetaan myös kaupungin filosofisen toiminnan keskuksena. Sokrates keskusteli ja opetti Agoralla muun muassa Zeuksen stoassa sekä Simonin talossa, ja kuoli Agoran lähellä sijainneessa Ateenan kaupunginvankilassa. Monet Agoran alueen paikat toimivatkin näyttämönä Platonin dialogeille. Stoa poikile oli stoalaisuuden syntymäpaikka ja antoi nimen koko koulukunnalle.


title: Agora (Ateena)

text: 100-luvulle eaa. tultaessa Agoralle oli rakennettu kaikki sen merkittävimmät pyhäköt ja julkiset rakennukset ja se oli saavuttanut lopullisen, suorakulmaisen muotonsa. Alueen rakentaminen jatkui kuitenkin vielä roomalaisella ajalla, jolloin entinen avoin tori rakennettiin lähes umpeen. Areen temppeli siirrettiin torin keskelle Attikan maaseudulta keisariajan alkupuolella ensimmäisellä vuosisadalla eaa. Agoran keskelle rakennettiin suuri Agrippan odeion. Näin alueesta tuli vähitellen eräänlainen ulkoilmamuseota muistuttava kulttuurikeskus. Kaupankäyntiä varten kaupunkiin rakennettiin kokonaan uusi agora (tai forum), Roomalainen agora. Se sijaitsi klassisen ajan Agoran itäpuolella pohjoiseen Akropoliista.


title: Agora (Ateena)

text: Lähes kaikki Agoran rakennukset tuhoutuivat herulien hyökkäyksessä vuonna 267 jaa. Jostain syystä Hefaistoksen temppeli kuitenkin säästyi. Hyökkäyksen jälkeen rakennettiin uusi kaupunginmuuri, jonka osaksi muun muassa Attaloksen stoan rauniot tulivat. Agoran alue jäi tämän muurin ulkopuolelle. Vielä noin 400 jaa. Ateenan viimeisellä myöhäisantiikkisella nousukaudella Agrippan odeionin paikalle rakennettiin jonkinlainen suurikokoinen gymnasion.


title: Agora (Ateena)

text: Agoran alue hylättiin suurelta osin slaavien kansainvaellusten aikaan 500-luvun lopulla. Alueesta tuli asuinalue jälleen keskibysanttilaisena aikana ja se säilyi sellaisena läpi osmanivallan ajan. Hefaistoksen temppeli toimi Pyhälle Yrjölle omistettuna kirkkona. Ateenan tultua Kreikan pääkaupungiksi vuonna 1834 alueen asutus laajeni.


title: Agora (Ateena)

text: Agoran alueen ensimmäiset arkeologiset tutkimukset alkoivat vuonna 1859 ja tämä vaihe kesti vuoteen 1912 saakka. Kaivauksia suorittivat alkuvaiheessa kreikkalaiset ja saksalaiset arkeologit. Alueen laajamittaiset, järjestelmälliset arkeologiset kaivaukset alkoivat vuonna 1931. Nämä kaivaukset on suorittanut American School of Classical Studies at Athens eli Yhdysvaltain arkeologinen koulu Kreikassa. Kaivausten alkaessa alueella oli vielä noin 400 pääosin 1800-luvulla rakennettua taloa. Amerikkalaiset ostivat alueen maat ja talot vähitellen ja purkivat rakennukset kaivausten tieltä vaiheittain. Tämän mahdollisti muun muassa Rockefeller-säätiön taloudellinen tuki.


title: Agora (Ateena)

text: Vuosina 1890–1891 Agoran alueen pohjoisosan halki rakennettiin maanpäällä kulkeva Pireus–Ateena-rautatie, nykyinen Ateenan metron Linja 1. Tuolloin vain pieni osa Agoran alueesta oli kaivettu esiin, eivätkä rakentajat tienneet tarkkaan, mitä radan alle jää. Osa Agoran alueen pohjoisosan kohteista, kuten Kahdentoista jumalan alttari, on edelleen radan alla ja osa, kuten Stoa poikile, on kaivettu esiin radan pohjoispuolella.


title: Agora (Ateena)

text: Kaivaukset katkesivat sodan vuoksi vuonna 1941 ja jatkuivat jälleen vuonna 1945. Laajojen kaivausten aikana alueelta siirrettiin 1960-luvulle mennessä pois yli 300 000 tonnia maata. Nykypäiviin mennessä on kaivettu noin 12 hehtaarin kokoinen alue. Kaivausten ensimmäisen vaiheen jälkeen Attaloksen stoa rakennettiin uudelleen agoran itälaidalle vuosina 1953–1956 ja se toimii nykyään Antiikin Agoran museona sekä kaivausprojektin työtilana. Alueen tutkimukset jatkuvat edelleen.


title: Agora (Ateena)

text: Agoran alue on tasaisempi alue, joka sijaitsee Akropolis-kukkulan luoteispuolella ja Areiopagin pohjoispuolella. Antiikin aikana Agora muodosti suorakulmaisen alueen, jonka koko oli noin 200 x 250 metriä. Sen länsipuolella on Kolonos Agoraioksen kukkula, jolla sijaitsee alueen parhaiten säilynyt antiikin aikainen rakennus Hefaistoksen temppeli. Nykyisin Agoran alueen pohjoislaidalla kulkee Ateenan metrolinja ja itäisenä rajana toimii uudelleenrakennettu Attaloksen stoa. Antiikin aikana alueen poikki kulki sen kaakkoiskulmasta luoteiskulmaan Panathenaia-juhlan tie. Se johti Dipylon-portilta Akropoliille, ja sitä pitkin kulki Panathenaia-juhlan suuri juhlakulkue.


title: Agora (Ateena)

text: Agoran merkittävimmät julkiset rakennukset ja pyhäköt olivat alun perin arkaaisella kaudella ja klassisen kauden alussa alueen länsilaidalla. Myöhemmin klassisen ajan lopulla ja hellenistisellä kaudella aluetta rajattiin sekä etelä- että itälaidoilla stoilla eli pylväshalleilla ja muilla rakennuksilla. Ne olivat muun muassa kaupallisessa käytössä sekä yleisinä kokoontumistiloina. Roomalaisella ajalla rakennuksia rakennettiin myös Agoran keskelle sekä alueen koillis- ja kaakkoislaidoille. Agoran lounaispuolelta alkaa Pnyks-kukkulalle johtava laakso. Antiikin aikana alueella oli käsityöläisten rakennuksia. Sieltä on löydetty myös muun muassa Desmoterion eli kaupunginvankila, jossa Sokrates kuoli.


title: Agora (Ateena)

text: Seuraavassa on lueteltu alueen merkittävimmät kohteet aikakausittain.


title: Agora (Ateena)

text:
Hefaistoksen temppeli
Hefaistokselle omistettu temppeli eli Hefaisteion rakennettiin 400-luvun eaa. jälkimmäisellä puoliskolla ensimmäisenä Perikleen rakennusohjelman rakennuksena. Temppeliin viitataan joskus myös nimellä Theseion, koska sitä luultiin pitkään Theseioniksi eli Theseukselle omistetuksi temppeliksi. Temppeli edustaa doorilaista tyyliä ja siinä on 6 x 13 pylvästä. Nykyisin temppeli on Ateenan ja koko Kreikan parhaiten säilynyt antiikin aikainen temppeli. Se kunnostettiin vuosina 1972–1978.


title: Agora (Ateena)

text: Apollon Patrooksen temppeli


title: Agora (Ateena)

text: Apollon Patrooksen temppeli oli omistettu Apollonille tämän roolissa joonialaisten kantaisänä. Se sijaitsi Agoran länsilaidalla ja rakennettiin noin vuonna 325 eaa.


title: Agora (Ateena)

text: Kahdentoista jumalan alttari


title: Agora (Ateena)

text: Kahdentoista jumalan alttari oli omistettu olympolaisille jumalille. Se sijaitsi Agoran pohjoislaidalla ja sitä pidettiin kaupungin keskipisteenä, josta mitattiin etäisyydet muihin paikkoihin. Se rakennettiin arkaaisella kaudella noin vuonna 550–500 eaa.


title: Agora (Ateena)

text:
Zeus Fratrioksen ja Athene Fratrian temppeli
Zeus Fratriokselle ja Athene Fratrialle omistettu temppeli oli omistettu Zeukselle ja Athenelle näiden fratrioiden eli eräänlaisten uskonnollisten veljeskuntien suojelijan ominaisuudessa. Se sijaitsi Agoran länsilaidalla ja oli rakennettu noin vuonna 350 eaa.


title: Agora (Ateena)

text: Metroon


title: Agora (Ateena)

text: Metroon oli Jumalten äidille omistettu temppeli, joka toimi myöhemmin myös kaupunginarkistona. Vanha Metroon rakennettiin Agoran länsilaidalle arkaaisella kaudella ja uusi Metroon vanhan Buleuterionin paikalle 100-luvulla eaa.


title: Agora (Ateena)

text: Afrodite Uranian temppeli


title: Agora (Ateena)

text: Afrodite Uranialle eli taivaalliselle Afroditelle omistetun temppelin oletetaan sijainneen jossakin Kolonos Agoraioksen pohjoisrinteessä. Sen läheltä on löydetty Afrodite Hegemonelle, Ateenan kansalle ("demos") ja khariiteille omistettu alttari.


title: Agora (Ateena)

text: Aiakeion


title: Agora (Ateena)

text: Aiakeion oli Aiakokselle omistettu pyhäkkö. Rakennusta luultiin aiemmin Heliaiaksi ja se esiintyy tällä nimellä alueen vanhemmissa kartoissa. Pyhäkkö oli rakennettu arkaaisella kaudella 500-luvun lopussa eaa.


title: Agora (Ateena)

text: Areen temppeli


title: Agora (Ateena)

text: Sodanjumala Areelle omistettu temppeli oli peräisin 400-luvulta eaa., mutta se siirrettiin Agoralle vasta ajanlaskun alun tienoilla kunnioittamaan Rooman keisareita. Se sijaitsi alun perin jossakin Attikan maaseudulla, todennäköisesti Pallenessa.


title: Agora (Ateena)

text: Eponyymien heerosten muistomerkki ja Zeus Agoraioksen alttari


title: Agora (Ateena)

text: Eponyymien heerosten muistomerkki oli kymmenen pronssipatsasta käsittänyt muistomerkki, joka oli omistettu Attikan kymmenelle eponyymille eli eri fyleille nimensä antaneelle heerokselle. Sen lähellä sijaitsi ”Agoran Zeukselle” omistettu alttari. Kummatkin oli rakennettu klassisella kaudella, mutta alttari siirrettiin paikalle vasta roomalaisella kaudella.


title: Agora (Ateena)

text: Buleuterion


title: Agora (Ateena)

text: Buleuterion oli Ateenan bulen eli 500-miehisen neuvoston kokoontumispaikka. Siellä tehtiin muun muassa lakiesitykset, jotka ekklesia eli kansankokous myöhemmin käsitteli. Buleuterion rakennettiin noin 500 eaa. ja uusittiin kokonaisuudessaan noin 415–406 eaa.


title: Agora (Ateena)

text:
Tholos
Tholos eli Prytanikon oli 50 prytanin kokoontumis- ja ruokailupaikka ja myös kiertävässä vahtivuorossa olleiden prytaneiden yöpymispaikka. Se rakennettiin noin 470 eaa. ja sai nimensä pyöreästä muodostaan. Se sekoitetaan usein varsinaiseen Prytaneioniin, joka oli kuitenkin erillinen rakennus.


title: Agora (Ateena)

text: Strategeion


title: Agora (Ateena)

text: Strategeion oli Ateenan armeijan strategosten eli kenraalien kokoontumispaikka. Strategeionin rakennukseksi oletetaan Agoran lounaisosasta Tholoksen läheltä löydetyt rauniot, mutta tästä ei ole täyttä varmuutta.


title: Agora (Ateena)

text: Pylväin ympäröity oikeusistuin


title: Agora (Ateena)

text: Pylväin ympäröity oikeusistuin sijaitsi Agoran koilliskulmassa myöhemmän Attaloksen stoan paikalla. Se rakennettiin 300-luvun eaa. loppupuolella. Sama paikka oli oikeusistuinten käytössä myös aikaisemmin.


title: Agora (Ateena)

text: Kuninkaallinen stoa


title: Agora (Ateena)

text: Kuninkaallinen stoa oli kuningasarkontin ("arkhon basileus") eli uskonnollisista asioista ja laeista vastanneen arkontin toimipaikka. Se sijaitsi alueen luoteislaidalla ja rakennettiin arkaaisella kaudella noin 520 eaa. ensimmäisenä Agoran stoista.


title: Agora (Ateena)

text: Etelästoa


title: Agora (Ateena)

text: Etelästoa sijaitsi nimensä mukaisesti Agoran etelälaidalla. Siinä oli kaksi rakennusvaihetta. Etelästoa I rakennettiin klassisella kaudella noin 430-420 eaa. ja suurempi Etelästoa II sen paikalle hellenistisellä kaudella noin 150 eaa.


title: Agora (Ateena)

text: Keskistoa


title: Agora (Ateena)

text: Keskistoa sijaitsi nimensä mukaisesti Agoran keskiosissa Etelästoan pohjoispuolella. Se jakoi Agoran alueen kahteen eri kokoiseen osaan ja oli pääosin kaupallisessa käytössä. Stoa rakennettiin noin 175–150 eaa. samoihin aikoihin kuin Etelästoa II. Samalla stoat yhdistettiin niin kutsutulla Itäisellä rakennuksella.


title: Agora (Ateena)

text:
Stoa poikile
Stoa poikile eli Kirjava tai Maalattu pylväshalli sijaitsi Agoran pohjoislaidalla. Se rakennettiin klassisen kauden alussa noin vuonna 470–460 eaa. ja sai nimensä maalauksistaan, jotka juhlistivat myyttisiä ja historiallisia sotavoittoja. Stoa löytyi vuonna 1981 ja se on edelleen osittain kaivamatta.


title: Agora (Ateena)

text: Zeuksen stoa


title: Agora (Ateena)

text: Zeuksen stoa sijaitsi alueen luoteislaidalla. Se oli omistettu Zeus Eleutherioksen kultille ja näin poikkeuksellinen, koska kulttirakennukset olivat muutoin yleensä temppeleitä, eivät pylväshalleja. Stoa rakennettiin klassisella kaudella noin vuonna 450–400 eaa.


title: Agora (Ateena)

text: Hermien stoa


title: Agora (Ateena)

text: Hermien stoa sijaitsi jossakin alueen pohjois- tai luoteisosassa. Sitä ei kuitenkaan ole löydetty. Erään teorian mukaan kyseessä olisi Kuninkaallisen stoan toinen nimi.


title: Agora (Ateena)

text:
Attaloksen stoa
Attaloksen stoa oli Attalos II:n lahjoitus ja rakennettiin hellenistisellä kaudella noin 159–138 eaa. Sen koko oli 120 x 20 metriä ja edusti julkisivultaan doorilaista ja sisäpuolelta joonialaista tyyliä. Stoasta oli säilynyt tarpeeksi, jotta se voitiin rakentaa uudelleen mahdollisimman aidoksi kopioksi vuosina 1953–1956. Nykyisin stoassa toimii Antiikin Agoran museo.


title: Agora (Ateena)

text: Kaakkoisstoa


title: Agora (Ateena)

text: Kaakkoisstoa rakennettiin Agoran kaakkoiskulmaan roomalaisella ajalla 100-luvulla jaa.


title: Agora (Ateena)

text: Rahapaja


title: Agora (Ateena)

text: Rahapajassa ("Argyrokopeion") lyötiin ainakin Ateenan kaupunkivaltion käyttämiä pronssirahoja. Se sijaitsi Agoran kaakkoiskulmassa ja rakennettiin noin 400 eaa.


title: Agora (Ateena)

text:
Agrippan odeion
Marcus Vipsanius Agrippan lahjoittama odeion eli musiikkiteatteri rakennettiin Agoran keskelle roomalaisella ajalla noin vuonna 15 eaa.


title: Agora (Ateena)

text: Pantainoksen kirjasto


title: Agora (Ateena)

text: Pantainoksen kirjasto rakennettiin Agoran kaakkoislaidalle Attaloksen stoan eteläpuolelle roomalaisella ajalla noin vuonna 98–102 jaa.


title: Agora (Ateena)

text: Lähdekaivot


title: Agora (Ateena)

text: Vesihuollon järjestämiseksi alueelle rakennettiin useita lähdekaivoja. Varhaisimpia oli arkaaisella kaudella rakennettu niin kutsuttu Kaakkoislähde, joka tunnetaan usein myös nimellä Enneakrunos. Roomalaisella kaudella rakennettiin Nymfaion, joka oli yksi keisari Hadrianuksen lahjoista Ateenalle, sekä niin kutsutut Monopteros ja Lounaislähde.


title: Agora (Ateena)

text: Bysanttilaiset rakennukset


title: Agora (Ateena)

text: Pyhien apostolien kirkko on alueen ainoa jäljellä oleva bysanttilaisella ajalla rakennettu rakennus. Se rakennettiin Ateenan keskibysanttilaisella kultakaudella 900-luvulla ja sijaitsee alueen kaakkoislaidalla Nymfaionin paikalla.


title: Agora (Ateena)

text: Agoralta tehtyjä esinelöytöjä on Antiikin Agoran museossa, joka toimii uudelleenrakennetussa Attaloksen stoassa. Löytöihin kuuluu muun muassa rakennusta koristaneita veistoksia.


title: Imukeränen

text: Imukeränen on imusoluista koostuva pallomainen ryhmittymä. Imukeräsiä tapaa imusolmukkeissa ja suolen seinämissä limakalvon alaisessa kerroksessa.


title: Thomas Müntzer

text: Thomas Müntzer (n. 1490 – 27. toukokuuta 1525) oli uskonpuhdistuksen alun aikainen saksalainen radikaali teologi. Nykyään hänet muistetaan hänen toimistaan Saksalais-roomalaisen keisarikunnan Talonpoikaissodan aikana.


title: Thomas Müntzer

text: Koulutukseltaan Müntzer oli pappi. Vuonna 1519 hän tapasi uskonpuhdistaja Martti Lutherin Leipzigin kaupungissa. Myöhemmin hän pääsi Lutherin suosituksella papiksi Zwickaun kaupunkiin. Zwickaussa toimiessaan häneen tarttui aatteita radikaaleilta Zwickaun profeetoilta. Näiden ajatuksiin kuului muun muassa jumalattomien ja turmeltuneen papiston nopea syrjäyttäminen. Myös Müntzer alkoi saarnata radikaalimmin, minkä takia hän joutui pakenemaan Böömiin. "Prahan manifestissa" Müntzer esitteli periaatteensa: "kirjoitusten kuolleet kirjaimet" tuli korvata "elävän Hengen lahjoilla", minkä lisäksi "Pappien ja apinoiden kirkon" tilalle tulisi "Jumalan valittujen ystävien seurakunta".


title: Thomas Müntzer

text: Vuodet 1523-1524 Müntzer toimi Allstedtissa, missä hän saksalaisen messun laatimisen ohella yritti saada maallisia ruhtinaita liittymään taisteluun katolista kirkkoa vastaan. Luther sen sijaan vaati saksalaisia ruhtinaita "torjumaan ilkivaltaa ja ehkäisemään kapinan". Müntzerin oli paettava Mühlhauseniin. Siellä hän kirjoitti teoksen "Hyvin aiheellinen puolustuspuhe ja vastaus Wittenbergin hengetöntä, lauhkeaa lihaa vastaan". Teoksessaan hän puolustautui kapinasyytöksiltä ja kutsui Lutheria "Hissuttelijaksi", "Mielistelijäparaksi" ja "tohtori Valehtelijaksi". Samoin hän syytti Lutherin "paistattelevan ruhtinaiden suosiossa".


title: Thomas Müntzer

text: Leviävä uskonpuhdistusliike aikaansai myös laajaa levottomuutta Saksalais-roomalaisen keisarikunnan alueen talonpoikien keskuudessa. Talonpoikaissotana tunnetun protestiliikkeen taustalla piili useita uskonpuhdistukseen liittyviä ajatuksia. Uskonpuhdistaja ja radikaali teologi Müntzer vaikutti paljolti siihen, että talonpojat uskoivat taistelevansa tasa-arvoisen "Jumalan valtakunnan" puolesta. Ruhtinaat ja maanomistajat kävivät talonpoikia vastaan omilla joukoillaan, joiden varustelu ja organisointi oli huomattavasti kapinaliikettä korkeammalla tasolla. Kapina tukahdutettiin, ja arviolta 100 000 kapinaan osallistunutta talonpoikaa teloitettiin. Myös Müntzer vangittiin. 27. toukokuuta 1525 hänet teloitettiin miekalla kidutuksen jälkeen.


title: Infarkti

text: Infarkti on kudoksen kuolio, joka aiheutuu paikallisesta verenkierron häiriöstä. Tällainen häiriö voi olla esimerkiksi valtimon tukkeutuminen.


title: Rainbow

text: Rainbow voi tarkoittaa ainakin seuraavia:


title: Talonpoikaissota

text: Talonpoikaissota on nimitys Pyhän saksalais-roomalaisen keisarikunnan alueella vuosina 1524–1525 tapahtuneelle kapinalliselle liikehdinnälle.


title: Talonpoikaissota

text: Leviävä uskonpuhdistusliike aikaansai myös laajaa levottomuutta Saksalais-roomalaisen keisarikunnan alueen talonpoikien keskuudessa. Talonpoikien liikehdintä oli merkittävää varsinkin siinä mielessä, että he muodostivat valtakunnan väestöstä kolme neljäsosaa. Jo aiemmin feodaaliruhtinaat olivat pyrkineet hallitsemiensa alueiden yhtenäistämiseen, mikä oli rajoittanut talonpoikien oikeuksia. Kapinointia ja liikehdintää oli nähtävillä paikallistasolla jo 1300-luvulla, mutta uskonpuhdistus ja Lutherin ajatukset kristityn vapaudesta toivat niihin uusia sävyjä. Vuosina 1524-1525 syntyi laajamittaista liikehdintää, joka sai pian vallankumouksellisia piirteitä. Liikehdintään liittyi myös aateliston ja porvariston edustajia.


title: Talonpoikaissota

text: Talonpoikaissotana tunnetun protestiliikkeen taustalla piili useita uskonpuhdistukseen liittyviä ajatuksia. Uskonpuhdistaja ja radikaali teologi Thomas Müntzer vaikutti paljolti siihen, että talonpojat uskoivat taistelevansa tasa-arvoisen "Jumalan valtakunnan" puolesta. 1525 julkaistiin "Schwabenin talonpoikien kaksitoista artiklaa" -nimellä tunnettu julistus. Siinä vaadittiin osin uskonnollisin perusteluin metsästystä, puunhakkuuta ja kalastusta vapautettavaksi rajoituksista. Samoin kymmenyksinä kerättävän verotuksen ja maaorjuuden poistaminen olivat vaatimuslistalla. Minkäänlaisia neuvotteluja ei kuitenkaan käyty.


title: Talonpoikaissota

text: Ruhtinaat ja maanomistajat kävivät talonpoikia vastaan omilla joukoillaan, joiden varustelu ja organisointi oli huomattavasti kapinaliikettä korkeammalla tasolla. Kapina tukahdutettiin, ja arviolta 100 000 kapinaan osallistunutta talonpoikaa teloitettiin. Kapinoinnin jälkiseurauksena ruhtinaiden suhtautuminen Lutheriin viileni, sillä he pitivät tätä yhtenä syyllisenä levottomuuksiin. Luther puolustautui syytöksiä vastaan. Vielä kapinan alussa hän oli yrittänyt ottaa maltillista kantaa tilanteeseen, mutta väkivaltaisuuksien lisääntyessä hän oli kehottanut ruhtinaita kaikin tavoin kukistamaan kapinaliikkeen.


title: Rainbow (tavaramerkki)

text: Rainbow on Suomen Osuuskauppojen Keskuskunnan omistama kaupan oma tuotemerkki, jota valmistuttaa S-ryhmän hankintayhtiö Inex Partners. Rainbow-tuotteet ovat korvanneet vähitellen Daily-tuotteet, ja ne kattavat jo kaikki päivittäistavarakauppojen tuoteryhmät. Rainbow-tuotteet ovat noin 20–40 % edullisempia kuin vastaavan brändin tuotteet, koska niiden markkinointikulut minimoidaan. Rainbow-tuotteita myydään Prismoissa ja S-marketeissa sekä osaa tuotteista Alepoissa, Kodin terroissa, Saleissa ja ABC-liikennemyymälöissä. Joitain käyttötarvikkeita löytyy myös Sokoksista.


title: Rainbow (tavaramerkki)

text: Vuoteen 2006 asti Rainbow-tuotteita myytiin myös Tradeka Oy:n kaupoissa (Euromarket, Valintatalo ja Siwa), kunnes ne poistuivat niistä yhdessä Daily- ja X-tra-tuotteiden kanssa Tradekan vaihdettua päivittäistavaroidensa logistiikkayhtiöksi Inex Partnersin sijasta Tuko Logistics Oy:n. Sen mukana Tradekan kauppoihin tulivat tilalle Eldorado- ja First Price -tuotteet.


title: Rainbow (tavaramerkki)

text: Kansalaisjärjestö Finnwatchin mukaan Rainbow-tuotemerkillä myydään tuotteita, joiden valmistuksessa loukataan ihmisoikeuksia ja työntekijöiden oikeuksia. S-ryhmä kertoo ryhtyneensä toimenpiteisiin näiden ongelmien korjaamiseksi.


title: Peter Hochschorner

text: Peter Hochschorner (s. 7. syyskuuta 1979) on slovakialainen koskipujottelija. Hän on voittanut C-2 luokan kilpailussa veljensä Pavolin kanssa kolmasti olympiakultaa: Sydneyssä 2000, Ateenassa 2004 ja Pekingissä 2008. Lontoossa 2012 he saivat pronssia. MM-kilpailuista heillä on kuusi kultamitalia, neljä hopeaa ja neljä pronssia, EM-kilpailuista puolestaan 11 kultaa, viisi hopeaa ja kaksi pronssia.


title: Pavol Hochschorner

text: Pavol Hochschorner (s. 7. syyskuuta 1979) on slovakialainen koskipujottelija. Hän on voittanut C-2 luokan kilpailussa veljensä Peterin kanssa kolmesti olympiakultaa; Sydneystä 2000, Ateenasta 2004 ja Pekingistä 2008. Lontoosta 2012 he saivat pronssia. MM-kilpailuista heillä on kuusi kultamitalia, neljä hopeaa ja neljä pronssia, EM-kilpailuista puolestaan 11 kultaa, viisi hopeaa ja kaksi pronssia.


title: Mytäjäinen

text: Mytäjäinen on Lahden alue, joka sijaitsee Valtatie 12:n eteläpuolella, Sopenkorven kaupunginosan itäosassa. Alueen keskellä sijaitsee Mytäjärven lampi. Alueelle omaleimainen puinen pientaloasutus syntyi varikkotoiminnan myötävaikutuksesta 1900-luvun vaihteessa.


title: Mytäjäinen

text: 1930-luvulle mennessä Mytäjärven rannan tuntumaan muodostui pieni vuokratonttialue, jolle asettui asumaan lähitehtaiden työläisiä sekä rautatieläisiä. Asuinalue on pienentynyt mm. ympäröivien teiden rakentamisen vuoksi. Alkuperäisestä alueesta on jäljellä ainoastaan Mytäjärven länsipuolella oleva osa.


title: Mytäjäinen

text: Talot ovat lahtelaisten rakennusmestareiden käsialaa. Alueen talot ovat hirsirakenteisia, ja niissä on käytetty yleisesti 1900-luvun alun koristeaiheita. Osassa rakennuksista nähtävissä piirteitä myös jugendtyylistä. Puuaidoin rajatut pihapiirit vanhoine talousrakennuksineen huokuvat menneen ajan tunnelmaa.


title: Mytäjäinen

text: Mytäjäisten historiassa keskeinen rooli on Riihimäen–Pietarin-radan varteen rakennetulla Lahden varikkoalueella. Varikkoalueen vanhin rakennus on 1860-luvun lopulla rakennettu veturitalli. Myös 1950-luvulla valmistunut Jarl Ungernin suunnittelema tiilinen vesitorni on vanhan veturivarikon maamerkkejä.


title: Mytäjäinen

text: Alue kuuluu valtakunnallisesti merkittävien rakennettujen kulttuuriympäristöjen listalle. Senaatti-kiinteistöjen omistusaikana alue kärsi ilkivallasta. Sen osti vuonna 2015 Ari Tuhkanen, joka suunnittelee alueelle rivi- ja paritaloja, ja historiallisiinkin rakennuksiin tulisi asuntoja tai ravintolatoimintaa. Olemassa oleviin rakennuksiin tulee asukkaita ja yritystoimintaa kesällä 2015.


title: Käyttäjätuotanto

text: Käyttäjätuotanto () on Web 2.0 -ympäristössä tapahtuva yhteisöllinen tapa jalostaa tietoa. Termin on esitellyt australialainen Axel Bruns kirjassaan "Blogs, Wikipedia, Second Life, and Beyond from Production to Produsage", joka on julkaistu alkuvuodesta 2008. Käyttäjätuotannon syöte on sisältö ja sen tulos on jalostunut sisältö.


title: Käyttäjätuotanto

text: Käyttäjätuotanto perustuu ajatukseen kollektiivisesta älykkyydestä (). Kollektiivinen älykkyys on suuren yhteisön jäsenten yhdessä muodostama tietämysvarasto. Yksittäisen kollektiivin jäsenen tiedonmuru on lähes merkityksetön, mutta kun riittävän suuri määrä "hyönteismieliä" ("pesämieliä") () toimii yhdessä ja yhdistää tiedonmurut, tulokset voivat olla merkittäviä. Käyttäjätuotanto on sitä tehokkaampaa, mitä suurempi on siihen osallistuvien aktiivisten käyttäjätuottajien lukumäärä.


title: Käyttäjätuotanto

text: Perinteinen teollisuustuotanto ei ole osallistuttanut kuluttajaa tuotteiden suunnitteluun, vaan kuluttajan rooli on "kuluttaa" teollisesti tuotettua fyysistä esinettä. Internetin käyttö muutti kuluttajan roolin käyttäjäksi, jolloin tuotteen valinnan suhteen syntyi valinnanvapaus, ja rooli ei ollut enää aikaisemman tavoin täysin passiivinen. Web 2.0 -toiminta-alusta mahdollisti internetkäyttäjän aktiivisen roolin sisällön jalostajana. Käyttäjätuotanto voi tapahtua liikevoittoa tavoittelevassa organisaatiossa tai liikevoittoa tavoittelemattomassa organisaatiossa. Molemmissa tapauksissa käyttäjätuottajan on koettava saavansa henkilökohtaista hyötyä osallisuudestaan.


title: Käyttäjätuotanto

text: Käyttäjätuotanto noudattaa käyttäjätuotanto-etikettiä, joka on netiketin muunnos. Käyttäjätuontantoetiketin tarkoituksena on säilyttää yhteisöllisyys. Tässä suhteessa käyttäjätuotanto ei eroa perinteisestä kasvokkais tehtävästä ryhmätyöstä. Käyttäjätuotantoon osallistuvan on tunnettava käyttämänsä alustan toimintatavat.


title: Käyttäjätuotanto

text:
Käyttäjätuotannon menetelmiä voidaan käyttää yhtenä työvälineenä ja -tapana perinteisissä organisaatioissa tavanomaisten tietoperustaisten toimintaprosessien tehostajana. Sen periaatteet noudattavat ohjelmistotekniikassa käytettäviä ketteriä menetelmiä. Viestintä ja tiedonvaihto ovat välitöntä ja nopeaa toimintaa, ja kaikki ovat yhteisössä tasavertaisia.
Käyttäjätuotannon suurin ongelma on internetkäyttäjien jääminen passiivisiksi. On esitetty tilastoja, että käyttäjätuotantoympäristöissä toimivista yksi prosentti jalostaa sisältöä, yhdeksän prosenttia kommentoi sisältöä ja 90 prosenttia on sisällön kuluttajia. Lähes yhtä suuri ongelma käyttäjätuotannon kannalta on tekijänoikeuksien tiukka soveltaminen. Myös asiantuntijoiden osallistumattomuutta pidetään käyttäjätuotannon ongelmana.


title: Käyttäjätuotanto

text: Käyttäjätuotanto termi on lähes synonyymi termille yleisöosallisuus (), joka tarkoittaa yrityksen tehtävien ulkoistamista asiakkaiden suoritettavaksi niin, että molemmat saavat lisäarvoa.


title: Mari Teinilä

text: Mari Teinilä (s. 12. joulukuuta 1960 Namibia) on suomalainen toimittaja ja Kotimaa-lehden päätoimittaja.


title: Mari Teinilä

text: Teinilä on syntynyt Namibiassa, jossa hänen vanhempansa olivat lähetystyössä. Hän muutti Suomeen 12-vuotiaana. Hän on työskennellyt Lähetyssanomissa, Kirkko ja kaupungissa sekä Kotimaassa, jonka palvelukseen hän meni 1996 ja jonka toimituspäällikkönä hän toimi 2005–2009 ja sen jälkeen päätoimittajana. Teinilän erityisaloja ovat kotimaisen kirkollisen uutisoinnin lisäksi lähetystyötä, pakolaisuutta ja aidsia koskeva uutisointi. Hän on tehnyt useita juttumatkoja ulkomaille, erityisesti Afrikkaan. Teinilä on myös ollut kansainvälisen ekumeenisen uutistoimisto ENI:n (Ecumenical News International) hallituksen jäsen 2003–2007.


title: Mari Teinilä

text: Toimittajan työn ohella Teinilä on kirjoittanut kirjoja, muun muassa henkilökuvan kirjailija Anna-Maija Raittilasta.


title: Mari Teinilä

text: Teinilä aloitti 1. toukokuuta 2009 Kotimaan toisena päätoimittajana yhdessä vastaavan päätoimittajan Pauli Aalto-Setälän kanssa. Aalto-Setälän siirryttyä toisiin tehtäviin hänestä tuli vastaava päätoimittaja.


title: Kamehameha I

text: Kamehameha I (Kamehameha Suuri) (noin 1758 – 8. toukokuuta 1819) oli havaijilainen päällikkö, joka valloitti Havaijin kaikki saaret ja perusti Havaijin kuningaskunnan vuonna 1810. Hän hallitsi maata yhdeksän vuotta kuolemaansa saakka. Hän liittoutui eurooppalaisten ja amerikkalaisten kauppiaiden kanssa, mutta ei antanut näiden omistaa maata saarillaan, ja onnistui säilyttämään Havaijin itsenäisyyden koko hallituskautensa ajan. Hän säilytti perinteisen uskonsa, vaikka määräsikin ihmisten uhraamisen lopetettavaksi. Kun Kamehameha kuoli, hänen vaimonsa ja ystävänsä hautasivat hänet salaiseen paikkaan, joka ei ole vieläkään paljastunut jälkipolville.


title: Pauli Saarinen

text: Pauli ”Pale” Saarinen (s. 1963) on suomalainen harmonikansoittaja ja säveltäjä. Pale Saarisen tulkinnat ovat sekoituksia muun muassa rockia, jazzia, bluesia, folkia ja etnoa. Palen debyyttisoololevy "Harmony of the Spirit" valittiin maaliskuussa 1998 kansainväliselle 19 Euroopan maata kattavalle maailmanmusiikin radiosoittolistalle ”Top of The World Music Charts”. Pale Saarinen on myös ollut useiden radiohittien tuottajana, säveltäjänä ja sovittajana. Saarinen on toiminut myös freelancer-musiikkitoimittajana ja kirjoittanut henkilöartikkeleita alan ammattilehtiin, kuten muun muassa Rytmi, Selvis, Muusikko ja Musa.fi.


title: Pauli Saarinen

text: Pale Saarinen on säveltänyt, sovittanut ja tuottanut elokuvamusiikin Janne Kuusen ohjaamaan "Matti Pellonpää – Boheemi elää" -dokumenttielokuvaan. Se sai ensi-iltansa tammikuussa 2011 DocPoint-dokumenttielokuvafestivaaleilla. Elokuva palkittiin vuonna 2011 Italian Torinossa Prix Italia -pääpalkinnolla taide- ja musiikkidokumenttielokuvien sarjassa. Maaliskuussa 2012 "Boheemi elää" palkittiin Koura-pääpalkinnolla edellisvuoden parhaana kulttuurielokuvana.


title: Pauli Saarinen

text: Pale Saarisen sävellyksiä, sovituksia ja osittain myös sanoituksia ovat muun muassa levyttäneet Indica-yhtyeen Jonsu, Jukka Poika, Timo Rautiainen, Milana Misic, Essi Wuorela, Sami Saari, Veeti Kallio, Eija Ahvo, Timo Turpeinen, Jukka Gustavson, Hanna-Maria Helenius ja Matti Pellonpää. Hän on myös kirjoittanut avustavana freelancer-musiikkitoimittajana musiikkikirjoja ja muun muassa satoja valtakunnallisia muusikkoartikkeleita ja arvosteluja sanomalehdille kuin myös musiikin alan julkaisuihin. Pale Saarinen on niin ikään vieraillut muusikkona Toni Edelmannin, Markojuhani Rautavaaran ja Pekka Myllykosken ja Jytäjemmareiden levyillä.


title: Pauli Saarinen

text: Pale Saarinen on taltioinut Jimi Hendrixin sävellyksiä sooloharmonikalle ja 12-henkiselle kokoonpanolle. Oman yhtyeen lisäksi teoksessa soittaa myös kolme puhaltajaa ja jousikvintetti.


title: Pauli Saarinen

text: Pale Saarinen sävelsi ja sovitti "Meitä ympyröi voima" -nimisen tilausteoksensa vuoden 2009 Kuusankosken kirkkomusiikkipäiville. Ensi-iltakonsertti oli 20. marraskuuta 2009 Kuusankosken kirkossa. Pale Saarinen Band-kokoonpanon muodostivat: Pale Saarinen (harmonikka), Juha Tapio (laulu), Päivi Ristimäki (laulu), Anssi Nykänen (lyömäsoittimet), Harri Rantanen (sähkö- ja nauhaton basso), Jaakko Kääriäinen (puoliakustinen kitara), Seppo Sundström (flyygeli) ja Kullervo "Kulle" Kojo (klarinetti, bassoklarinetti ja alttosaksofoni). Tilaustyön tekstilyriikoista vastasivat muun muassa Juha Tapio, Teppo Nuorva, Timo Turpeinen ja Pale Saarinen. Vastaavan tilaustyön kyseisille kirkkomusiikkipäiville ovat aiemmin säveltäneet, sovittaneet ja esittäneet muun muassa Perko-Pyysalo, Tarja Turunen, Marzi Nyman ja urkutaiteilija Kalevi Kiviniemi.


title: Pauli Saarinen

text: Vuonna 2010 Sony Music Finlandin ja Lasse Kurjen tuottamalla "Ipanapa 3" -lastenmusiikkilevyllä on niin ikään julkaistu Pale Saarisen säveltämä ja Ipanapa-studioyhtyeen kanssa yhdessä sovittama laulu "Uimaan aamutuimaan", jonka tekstin on kirjoittanut Pauli Hanhiniemi. Artistina on Timo Rautiainen.


title: Pauli Saarinen

text: Janne Kuusen ohjaamassa "Boheemi elää" -dokumenttielokuvassa on Pale Saarisen säveltämä, sovittama ja tuottama musiikki. Elokuva sai ennakkoensi-iltansa DocPoint 2011 -dokumenttielokuvien festivaaleilla.


title: Pauli Saarinen

text: 28. maaliskuuta 2011 "Bohemian eyes – boheemi elää" -soundtrack-albumi (Presence Records) julkaistiin Matti Pellonpään (1951–1995) 60-vuotis-syntymäpäivänä.


title: Pauli Saarinen

text: 2. helmikuuta 2011 julkaistun elokuvan tunnuslaulun ja soundtrackin singlelohkaisun "Sydänten tiellä" (säv. Pale Saarinen, san. Jonsu Salomaa, sov. Pale Saarinen & OEB) laulaa Indican laulaja/lauluntekijä Jonsu & Jukka Poika.


title: Pauli Saarinen

text: Single julkaistiin myös kansainvälisille markkinoille englanninkielisenä "Bridge of Memories", jonka tekstin Indican Jonsu on kirjoittanut yhdessä Jesse Hietasen kanssa.


title: Pauli Saarinen

text: Soundtrackilla vierailee myös sahansoittajana ja laulaja/lauluntekijänä tunnetuksi tullut Irina Björklund.Matti Pellonpään elämäkertakirjassa on myös iso luku Peltsix-vuosista. Merkittävä osa kirjan aineistosta pohjautuu Pale Saarisen vuonna 1996 tekemiin haastatteluihin. Toinen painos markkinoilla.


title: David Zen Mansley

text: David Zen Mansley on yhdysvaltalainen ääninäyttelijä, joka on työskennellyt enimmäkseen 4Kidsillä. Mansley tunnetaan useista sivurooleista "Teini-ikäiset mutanttininjakilpikonnat" -animaatiosarjassa. Ensimmäisen pääroolin Mansley sai "issa".


title: David Zen Mansley

text: Ennen ääninäyttelemistä Mansley työskenteli pienoismallien ja mallien tekijänä elokuvissa, kuten "Terminator 2 – Tuomion päivä", "Kirous kintereillä", "Hyytävät hetket" ja "X-Men 2". Hän näytteli myös hetken aikaa teatterissa ja esiintyi stand up -koomikkona 1980-luvulla.


title: David Zen Mansley

text: Ääninäyttelijäksi Mansley päätyi 2000-luvun alussa ja opiskeli ääninäyttelemistä muun muassa April Winchellin ja Eliza Schneiderin alaisuudessa. Sittemmin hänet on tunnettu muun muassa agentti Bishopin ja Darius Dunin äänirooleista vuoden 2003 Turtles-animaatiosarjassa. Myöhemmin vuonna 2008 Mansley on toiminut pääroolissa "Speed Racer: The Next Generation" animaatiossa professori Aniskovina.


title: Paulova

text: Paulova () on kaupunkimainen taajama ja kunta Leningradin alueen Kirovskin piirissä Venäjällä. Se sijaitsee Mujajoen ja Nevan yhtymäpaikassa Pietarin ja Namkun välisen radan varrella. Nevan rannalla on laivalaituri. Asukkaita on (2006) 3 400 henkeä.


title: Paulova

text: Asutuskeskus syntyi 1800–1900-luvun vaihteessa hiekanottopaikkojen ja tiilitehtaiden yhteyteen. Taajaman statuksen se sai vuonna 1959. Vuonna 1970 siihen yhdistettiin Lobanovon () taajama. Kuntaan kuluvat myös Korun () kylä sekä Datšnojen () ja Novinkan () asutukset.


title: Paulova

text: Taajaman pääasiallinen työllistäjä on rakennusmateriaaleja valmistava tehdas.


title: Cai Yalin

text: Cai Yalin (s. 3. syyskuuta 1977 Hebei) on kiinalainen kivääriampuja ja olympiavoittaja.


title: Cai Yalin

text: Cai Yalin on voittanut olympialaisissa kultaa 10 m ilmakiväärissä Sydneyssä 2000. Lisäksi hän on saavuttanut joukkuehopeaa MM-kilpailuissa Lahdessa 2002 samassa lajissa.


title: Mykola Miltšev

text: Mykola Miltšev (s. 3. marraskuuta 1967 Odessa) on ukrainalainen haulikkoampuja ja olympiavoittaja.


title: Mykola Miltšev

text: Mykola Miltšev on saavuttanut olympialaisissa Sydneyssä 2000 kultaa skeetissä. Hän on myös ampunut skeetin peruskilpailun sivuavan täydellisen tuloksen 125 rikottua kiekkoa maailmancupissa Kairossa vuonna 2009.


title: Mauro Martini

text: Mauro Martini (s. 17. toukokuuta 1964) on entinen italialainen autourheilija. Hänen suurimpiin saavutuksiinsa kuuluu Japanin Formula 3000 -sarjan mestaruus vuodelta 1992. Vuonna 1990 hän oli samassa sarjassa kolmas. Martini sijoittui toiseksi Italian ja Euroopan Formula 3 -sarjoissa vuonna 1988. Martini ajoi yhdessä Roland Ratzenbergerin ja Naoki Nagasakan kanssa Le Mansin 24 tunnin ajossa C2-luokan voittoon vuonna 1993. Yleiskilpailun sijoitus oli viides.


title: Sextrash

text: Sextrash on Brasilian Belo Horizontesta kotoisin oleva, vuonna 1987 perustettu death ja thrash metal -yhtye.


title: Sextrash

text: Sextrashin perusti vastikään Sarcófagosta eronnut rumpali D. D. Crazy. Hänen tovereikseen yhtyeeseen liittyivät Oswald Scheid (laulu), Tomy Simmons (basso) ja Damned Sentry (kitara). Yhtye aloitti Insulter-nimisenä ja julkaisi tällä nimellä 1987 kahden kappaleen demon. Vaihdettuaan nimensä Sextrashiksi yhtye julkaisi vielä kaksi demoa jonka jälkeen yhtyeelle tarjoutui mahdollisuus julkaista ensimmäinen EP:nsä ranskalaisella Maggot Recordsilla. EP saavutti brittiläisen lehden "Metal Forcesin" soittolistalla sijan viisi.


title: Sextrash

text: Syksyllä 1990 Sextrash julkaisi ensimmäisen pitkäsoittonsa, "Sexual Carnagen", paikallisen Cogumelo Recordsin kautta. Kahden vuoden kuluttua yhtye julkaisi uudella kokoonpanolla toisen albuminsa "Funeral Serenaden". Albumi muutti yhtyeen tyyliä teknisen death metalin suuntaan. Funeral Serenaden julkaisun jälkeen Sextrash aloitti ensimmäisen Brasilian kiertueensa ja saavutti läpimurtonsa Brasilian underground metal -piireissä. Seuraavana vuonna yhtye julkaisi vielä splitin brasilialaisen P.U.S.-yhtyeen kanssa, mutta hajosi vuonna 1997 Scheidin kuoltua moottoripyöräonnettomuudessa.


title: Sextrash

text: Vuonna 2003 Tommy Simmons ja Funeral Serenadella kitaraa soittanut Marck Monthebar kokosivat yhtyeen uudelleen. Laulajaksi tuli Brutal Distortionin entinen kitaristi Doom. Yhtye julkaisi comeback-levynsä "Rape from Hellin" 2005.


title: Jonas Edman

text: Jonas Edman (s. 4. maaliskuuta 1967 Linköping) on ruotsalainen kivääriampuja ja olympiavoittaja.


More Hot Rocks (Big Hits & Fazed Cookies) on The Rolling Stonesin vuonna 1972 julkaistu kahden levyn kokoelma-albumi. Se on jatkoa vuotta aiemmin julkaistulle kokoelmalle "Hot Rocks 1964–1971".


title: More Hot Rocks (Big Hits & Fazed Cookies)

text: Kuten myös edeltävä kokoelma-albumi, myös "More Hot Rocks..." julkaistiin alun perin ainoastaan Yhdysvalloissa. Isossa-Britanniassa molemmat albumit julkaistiin samana päivänä; 21. toukokuuta 1990.


text: Vuonna 2002 albumi julkaistiin uudelleen remasteroituna. Albumin kakkos-CD sisältää kolme bonuskappaletta.


title: Jaakko Wallenberg

text: Jaakko Pietarinpoika Wallenberg (ent. "Maunuksela"; 14. heinäkuuta 1756 Valtaala, Isokyrö – 30. heinäkuuta 1798 Hämeenlinna) oli suomalainen lasimestari ja herätysliikkeen johtaja. Hän perusti böhmeläisen uskonsuunnan.


title: Jaakko Wallenberg

text: Jaakko Wallenbergin isä oli Pietari Erkinpoika Maunuksela ent. Waro s. 1682 Ruovedellä, k. 11.6.1758 Isonkyrön Valtaalassa. Synnyinpaikan sijainti kartastossa (WGS84) N62 58.088 E22 23.244.


title: Jaakko Wallenberg

text: Isä tuli Kyrönmaalle täyttämään Napuen taistelun aiheuttamaa miesvajausta. Hän avioitui vuonna 1718 Yryselän Waron Maria-lesken kanssa, joka kuoli jo seuraavana vuonna. Avioliitosta syntyi yksi tytär. Kun venäläisten vangitsema Marian Matti-veli pakeni ja palasi takaisin 1721, joutui Pietari luovuttamaan isännyyden hänelle. Pietari avioitui uudelleen 1720 Maria Heikintyttären kanssa ja muutti Isonkyrön Valtaalan Maunukselaan (omaksui talon nimen, kuten Pohjanmaalla oli pitkään tavallista). Maria kuoli 1752. Avioliitosta syntyi neljä lasta, joista toiseksi vanhimmasta, Matista, tuli Ala-Maunukselan talon isäntä. Pietari avioitui uudelleen Maria Tanttarin (Dantzar) kanssa, josta avioliitosta syntyi ainoastaan yksi lapsi, Jaakko Pietarinpoika. Pietari kuoli vain kaksi vuotta pojan syntymän jälkeen. Äiti eli vuoteen 1802.


title: Jaakko Wallenberg

text: Nuorimmaisena lapsena joutui Jaakko hankkiutumaan ansiotyöhön jo hyvin nuorena. On kuitenkin varsin erikoista, että hän kulkeutui oppiin aina Somerolle saakka, Åvikin lasitehtaalle. Asiakirjojen mukaan ainakin hänen velipuolensa isännöimässä Mieltyn talossa valmistettiin 1700-luvun loppupuolella lasinvalmistuksessa käytettävää potaskaa (E-P:n historia III s. 399), joten Jaakon lähiympäristöstä oli suhteita lasiteollisuuteen. On todennäköistä, että velipuolet lähettivät Jaakon lasitehtaalle oppiin.


title: Jaakko Wallenberg

text: Åvikin lasinpuhaltajat olivat pääosin saksalaisia. Heistä monet olivat omaksuneet Jakob Böhmen uskontofilosofisen ajattelun (Gottesfreunde). Jaakko tuli kyseisen ajattelutavan kanssa tekemisiin mitä todennäköisimmin juuri näiden saksalaisten välityksellä. Tosin Böhmen ajatuksia oli levinnyt Kyrönmaalle muitakin teitä. Siitä todistavat muun muassa Erikssonin veljekset ja Kärmäki Laihialta sekä niin sanottu Pohjanmaan Mystikoiden toiminta etenkin Vähänkyrön Merikaarrosta.


title: Jaakko Wallenberg

text: Jaakko Maunuksela suoritti lasimestarin tutkinnon todennäköisesti Turussa. Varsinaisen mestarinnäyte suoritettiin siihen aikaan Tukholmassa. Myös Tukholmaan oli levinnyt böhmeläisiä ajatuksia, joita esimerkiksi Anders Collin (1754–1830) käänsi ruotsiksi ja toimitti suomalaisille, joilla oli täällä omat paikalliset kääntäjänsä ja käsin jäljentäjänsä. Mestaritutkinto toi mukanaan myös nimen Wallenberg. Jaakko palasi synnyinseuduilleen noin 25-vuotiaana suorittamaan ammattiinsa kuuluvia lasitustöitä. Nurmon kirkon lasitustöiden yhteydessä hän tapasi tulevan vaimonsa Maria Yrjöntytär Yli-Loukon, jonka kanssa avioitui 30.9.1781. Avioliitosta syntyi 9 lasta, joista vain 4 eli aikuisikään saakka.


title: Jaakko Wallenberg

text: Wallenbergin perhe asusti ensin Lapualla, josta muutti Härmän (Ala-Härmän, nykyisen Kauhavan kaupungin) Kauppiin. Sinne Wallenberg perusti lasinpuhaltaja Henrik Söderbergin kanssa lasitehtaan Lapuanjoen varteen paikkaan, josta oli saatavissa soveltuvaa hiekkaa, puutavaraa ja vettä.


title: Jaakko Wallenberg

text: Tehtaan paikka kartastossa (WGS84) on N63 09.621 E22 50.260. Tehdas lienee toiminut muutaman (parin)vuoden ajan, mutta lasihytin palaminen, muiden taloudellisten seikkojen ohella, lopetti teollisen toiminnan.


title: Jaakko Wallenberg

text: Kiinnostus Wallenbergin edustamia ja esittämiä uskontofilosofisia ajatuksia kohtaan kasvoi vähitellen aina satapäiseksi kansanliikkeeksi saakka. Varsin pitkään liike sai toimia vapaasti. Ainakin kaksi kirkon pappia, Samuel Birling ja Juhana Gummerus, osallistuivat seuroihin. Wallenberg oli jälkimmäisen papin lapsen kummi. Liikkeen laajetessa oli välirikko kuitenkin väistämätön jo siitäkin syystä, etteivät kaikki kannattajat katsoneet tarpeelliseksi suorittaa kirkollisia maksuja eli kymmenyksiä. Jakob Böhme kutsui laitoskirkkoa kuvaannollisesti ”muurikirkoksi”, jolla ei ollut suurtakaan merkitystä yksilön hengellisen avautumisen edistämisessä.


title: Jaakko Wallenberg

text: Wallenberg haastettiin Lapuan käräjille ja tuomittiin "väärien uskonnollisten oppien levittämisestä" kuolemaan harhaoppisuuden ja epäsiveellisen toiminnan nojalla. Ainoa laissa oleva rangaistukseen oikeuttava peruste lienee ollut konventikkeliplakaatti, Ruotsissa 1726 annettu asetus, jolla kiellettiin kaikki yksityiset hartauskokoukset. Konventikkeliplakaattia käytettiin Suomessa 1800-luvulla herännäisyyttä vastaan Kalajoen käräjillä. Asetus kumottiin kirkkolaissa vasta 1869. Hovioikeus lievensi Wallenbergin tuomion määräämättömäksi ajaksi työvankeutta (jota pidettiin "viivästettynä kuolemantuomiona"), ja Wallenberg kuoli varsin pian, 30. heinäkuuta 1799 (klo 12.00) Hämeenlinnan vankilassa, ilmeisesti lavantautiin.


title: Jaakko Wallenberg

text: Liikkeen hengellisen johtajan poistuminen johti sen kuihtumiseen. Vain Kuortaneella se sai jalansijaa hieman pidemmäksi aikaa Isak Vasumäen mukaan nimetyn vasulaisuuden nimissä, tosin muuntuneena. Vasulaisten seuroissa nähtiin muun muassa Heikki Klemetin äiti, Kuortaneen papin tytär.


title: Jaakko Wallenberg

text: Liikkeen suoranainen vaikutus myöhempien sukupolvien ajatteluun ei liene ollut kovin suuri. Erottautuminen yleisestä, tuohon aikaan ainoasta sallitusta ajattelutavasta vaatinee kantavaksi voimakseen karismaattisen johtajan. On otettava huomioon, että Böhmen filosofia ei ole muodollista, helposti omaksuttavaa.


title: Jaakko Wallenberg

text: Wallenbergin opettama ”käärmeenpään poljenta” lienee käsitettävä jonkinlaiseksi ”mantraksi”, joka auttoi keskittämään ja sitomaan harhailevaa mieltä. ”Taivaallinen morsian” taas kuvannee todellista (alkuperäisen Adamin) viisautta, ”Sofiaa”, jonka ihmiskunta (langenneena Adamina) oli kadottanut suunnatessaan aktiviteettinsa pääosin ulkonaisiin asioihin. Tietämättömät ja pahansuopaiset ihmiset tulkitsivat symboliset ilmaukset konkreettisiksi väittäessään, että wallenbergiläiset ja Wallenberg itse harjoittivat epäsiveellisyyttä valitessaan jopa nuoria tyttöjä ”taivaallisiksi morsiamikseen”. Morsiameksi lienee kuitenkin valittu juuri sellainen puhdas ja viaton henkilö, johon valitsija ei luonnostaan liitä mitään lihallista vetovoimaa. Tapa lienee siten ollut lähinnä henkinen mielikuvaharjoitus.


title: Jaakko Wallenberg

text: Pyrkimys voimakkaisiin tunnetiloihin, ”hihhulointi”, ei sekään liene ollut alkuperäisen wallenbergiläisyyden tavoitteena, pitihän Böhme Mestari Eckhartin tapaan jo tavanomaista uskonnollista melankoliaakin lähinnä esteenä todellisen henkisyyden tiellä. Seuraavilla, jo hieman vapaammilla vuosisadoilla monien suomalaisen sivistyksen esitaistelijoiden hengellinen ajattelutapa oli todellisuudessa varsin lähellä böhmeläistä filosofiaa Runebergistä Snellmaniin ja Lönnrothiin, Topeliuksesta Leinoon sekä muilta taiteenaloilta esimerkiksi Gallen-Kallelaan.


title: Jaakko Wallenberg

text: Jaakko Wallenberg on ollut muun muassa Artturi Leinosen "Profeetta"-kirjan (1926) esikuvana (Jaakob Valli). Antti Tuuri on kirjoittanut hänestä romaanin 2004. Jälkimmäisen pohjalta on tehty Suomen kuvalehden artikkelisarja "Käärmeenpään polkijat" sekä ""Sinapinsiemen""-kamariooppera (2001), jonka sävelsi Kimmo Hakola. Oopperan sisältö kertoo Wallenbergin näkemyksien sisällöistä.


title: Lindaliini

text: Lindaliini AS eli Linda Line oli virolainen vuosina 1997–2017 toiminut varustamo, joka liikennöi nopeakulkuisilla katamaraaneillaan Helsingin ja Tallinnan sekä Tallinnan ja Aegnan välillä.


title: Lindaliini

text: Linda Line liikennöi Helsingin Eteläsataman Makasiiniterminaalista Tallinnaan Linnasataman terminaaliin. Matka-aika molemmilla katamaraaneilla oli 1 tunti ja 30 minuuttia .


title: Lindaliini

text: Keskiviikkona 23. toukokuuta 2018 Harjun maakunnan tuomioistuin asetti konkurssiin Linda Line Shipping OÜ:n, joka oli nopeita katamaraanialuksia operoivan Lindaliini AS:n emoyhtiö. Yhtiö liikennöi nopeita katamaraanialuksiaan Tallinna-Helsinki -reitillä marraskuuhun 2017 saakka.


title: Lindaliini

text: Konkurssista huolimatta Linda Linen toimitusjohtaja Enn Rohula kertoo yhtiön aikovan jatkaa kesäkuun lopulta 2018 laivaliikennöintiä Helsingin ja Tallinnan välillä uudella 600 matkustajan ja 100 auton aluksella.


title: Interferoni

text: Interferoni on proteiini, jota virustartunnan uhriksi joutuneet solut ja jotkut lymfosyytit levittävät ympärilleen. Interferoni sitoutuu terveisiin soluihin ja käynnistää niissä puolustusreaktioita, joiden ansiosta virukset eivät kykene tunkeutumaan soluihin.


title: Interferoni

text: Interferonit edistävät syöjäsolujen ja T-imusolujen toimintaa. Ne luokitellaan kolmeen luokkaan sen mukaan mikä soluryhmä niitä tuottaa. Alfainterferonit ovat peräisin veren valkosoluista, beetainterferonit fibroblasteista ja gammainterferonit T-soluista.


title: Interferoni

text: Kaikki virukset eivät käynnistä isäntäsolussa interferonin tuotantoa, eivätkä kaikki solut pysty tuottamaan interferonia.


title: Interferoni

text: Virukset muodostuvat nukleiinihaposta eli joko DNA:sta jai RNA:sta. Isäntäsolu ryhtyy tuottamaan interferoneita, kun viruksen nukleiinihapot kiinnittyvät isäntäsolun ribosomeihin. Infektoituneesta solusta erittyvät interferonit sitoutuvat terveiden solujen solukalvon reseptoreihin ja aktivoivat solut tuottamaan erityisiä entsyymejä. Jos tällaiseen soluun tunkeutuu virus, entsyymit tuhoavat viruksen nukleiinihapot. Tuhoaminen estää viruksen lisääntymisessä tarvittavan proteiinisynteesin.


title: Jalkapallo kesäolympialaisissa 2008 – naisten turnaus

text: Naisten jalkapalloturnaus oli olympialaisten ohjelmassa neljännen kerran Pekingin olympialaisissa vuonna 2008. Turnaus pelattiin 6. elokuuta – 21. elokuuta. Turnauksessa oli mukana 12 joukkuetta. Ensimmäinen ottelu pelattiin jo 6. elokuuta, eli kaksi päivää ennen kisojen alkua.


text: "* UEFA päästi kaksi parhaiten menestenyttä maata MM-kisoista Olympialaisiin (Saksa voitti mestaruuden ja Norja oli neljäs). Ruotsi ja Tanska jäivät alkulohkonsa kolmansiksi, ja maat pelasivat kaksiosaisen ottelun viimeisestä paikasta. Ruotsin voitti ottelun 7-3 (4-2,3-1)."


title: Turkin ralli 2008

text: Turkin ralli 2008 oli kauden kahdeksas ralli, joka ajettiin 12.–15. kesäkuuta Kemerissä. Rallin voitti suomalainen Mikko Hirvonen, toinen oli suomalainen Jari-Matti Latvala ja kolmas ranskalainen Sébastien Loeb. Tuotantoautot voitti jo kolmannen kerran peräkkäin itävaltalainen Andreas Aigner. Rallissa ajettiin 19 EK:ta.


title: Interleukiini

text: Interleukiinit ovat proteiineja ja peptidejä, jotka auttavat valkosoluja kommunikoimaan. Ne ovat sytokiinien alalaji. Interleukiineja tuottavat monet elimistön solut, pääasiassa kuitenkin auttaja-T-solut, monosyytit, makrofagit ja endoteelisolut. Interleukiinit edistävät T- ja B-solujen lisääntymistä sekä ovat tärkeä osa immuunivasteessa. Ne edistävät tulehdusreaktiota ja aiheuttavat suurina määrinä kuumeen.


title: Rock Star Supernova

text: Rock Star Supernova (tai Rockstar Supernova), lyhennettynä RSS on vuonna 2006 perustettu hard rock -vaikutteinen superyhtye, joka hajosi vuonna 2008 ja jäi väliaikaiselle tauolle. Yhtye palasi konserttilavoille 2008 marraskuussa.


title: Rock Star Supernova

text: Yhtyeen jokainen jäsen on soittanut myös aikaisemmin jossain toisessa yhtyeessä: Tommy Lee on soittanut Mötley Crüessa vuosina 1981-1999, 2000-2007 ja 2008, Jason Newsted on soittanut Metallicassa 1986-2001, Flotsam and Jetsamissa vuosina 1983-1986 ja Voivodissa koko yhtyeen olemassaolon ajan, Gilby Clarke on soittanut Guns N' Rosesissa vuosina 1991-1994 ja laulaja Lukas Rossille yhtye on uransa ensimmäinen.


title: Rock Star Supernova

text: Rock Star Supernova perustettiin vuonna 2006. Yhtyeen perustajajäsenet olivat Tommy Lee ja Gilby Clarke. Myöhemmin yhtyeeseen tulivat mukaan laulaja Lukas Rossi ja basisti Jason Newsted. Vuonna 2006 yhtye julkaisi debyyttialbuminsa, "Rock Star Supernovan", joka on myynyt kohtalaisen hyvin. Esikuvikseen yhtye mainitsee Kissin, W.A.S.P.in ja jäsenien vanhat yhtyeet Metallican, Guns N' Rosesin ja Mötley Crüen. Debyyttilevyltä julkaistiin kuusi singleä. Vuonna 2008 yhtye ilmoitti, että jää tauolle koska Tommy Lee siirtyy tekemään uutta studioalbumia Mötley Crüen kanssa. Yhtye soittaa joitakin keikkoja, vaikka onkin tauolla. Rumpuosuuksista vastaa keikoilla Guns N' Rosesin entinen rumpali Matt Sorum.


title: Killeri

text: Killeri (Killerjärven hevosurheilukeskus) on hevosurheilukeskus Jyväskylän Köhniöllä Kypärämäen kaupunginosan länsiosassa. Se sijaitsee yhdystie 6015:n varrella noin kolme kilometriä Jyväskylän keskustan länsipuolella. Killerin ravirata on valmistunut vuonna 1974. Se sijaitsee Killerjärven eli Killervän ympärillä.


title: Killeri

text: Killerin suurimmat vuotuiset tapahtumat ovat toukokuussa juostava Killerin Eliitti sekä syksyisin järjestettävä Suomenhevosten Derby. Kuninkuusravit Killerin raviradalla on pidetty vuosina 1976, 1991 ja 2008. Killerillä ajetaan myös Suomen MM-rallin yleisöerikoiskoe.


title: Jackie Mason

text: Yacov Moshe Maza eli Jackie Mason (s. 9. kesäkuuta 1936) on yhdysvaltalainen stand up -koomikko. Hän syntyi Wisconsinissa juutalaiseen perheeseen, ja hänestä tuli rabbi.


title: Jackie Mason

text: Mason keskittyi kuitenkin pian uraansa komediassa. Hän on ollut aktiivinen esiintyjä niin kotimaassaan kuin sen ulkopuolellakin. Vuonna 1992 hän sai Emmy-palkinnon vierailevasta roolistaan "Simpsonit"-televisiosarjassa. Hän kuului One Jerusalem -järjestön perustajajäseniin.


title: Jackie Mason

text: Mason syytti vuonna 2006 Jews for Jesus -järjestöä nimensä väärinkäytöstä.


title: Rajmond Debevec

text: Rajmond Debevec (s. 29. maaliskuuta 1963 Postojna) on slovenialainen kivääriampuja, maailmanmestari ja olympiavoittaja. Hän on myös Slovenian armeijan vääpeli.


title: Rajmond Debevec

text: Rajmond Debevec on saavuttanut olympialaisissa Sydneyssä 2000 50 m pienoiskiväärin asentokilpailussa kultaa ja Pekingissä 2008 pronssia sekä 50 m makuukilpailussa Lontoossa 2012 pronssia. Lisäksi hän on saavuttanut lukuisia MM-mitaleita, joista kirkkain on 300 m kiväärin asentokilpailun maailmanmestaruus Lahdessa 2002.


title: Pertti Roisko

text: Pertti-Juhani Roisko (s. 13. elokuuta 1936 Viipuri) on suomalainen näyttelijä.


title: Pertti Roisko

text: Roisko on toiminut pitkään freelancer-näyttelijänä. Hän on esiintynyt vaihtelevasti eri teattereissa, muun muassa Tampereen Komediateatterissa ja Lahden kaupunginteatterissa. Hän on vieraillut kesäisin muun muassa Samppalinnan ja Imatran kesäteatterissa. Hän on myös ohjannut näytelmiä.


title: Pertti Roisko

text: Pertti Roisko näytteli 1950- ja 1960-luvun nuorisoelokuvissa. Hän näytteli muun muassa elokuvissa "Virtaset ja Lahtiset" (1959), "Rakas..." (1961) ja "Jengi" (1963). Hän ei ole enää näytellyt elokuvissa, mutta hän on vieraillut useissa televisiosarjoissa, muun muassa "Salatut elämät" (1999–), "Hovimäki" (2003) ja "Vaimonsa mies" (2001–2002).


title: Pertti Roisko

text: Roisko oli vuosina 1961–1974 naimisissa Anitra Inveniuksen kanssa ja vuodesta 1978 lähtien Tarja Markuksen kanssa. Avioliitoista on yhteensä kolme lasta. Yksi näistä on turkulainen valokuvaaja ja graafinen suunnittelija Ville-Matias Roisko.


title: Oliver Wyman

text: Oliver Wyman (s. 20. heinäkuuta 1966 Mankato, Minnesota, Yhdysvallat) on yhdysvaltalainen ääninäyttelijä, joka tunnetaan usein nimellä Pete Zarustica. Hän on tehnyt enimmäkseen äänirooleja 4Kidsin tuotantoihin, kuten Sonic X, One Piece, Teini-ikäiset mutanttininjakilpikonnat ja Yu-Gi-Oh! GX. Erityisesti Turtles-sarjassa hänet tunnettiin Fugitoidin ääniroolista. Lisäksi Wyman on ollut mukana useissa videopeleissä, kuten , , , The Warriors ja , sekä toiminut useiden äänikirjojen äänenä.


title: Esther Arroyo

text: Esther Arroyo Bermúdez (s. 29. maaliskuuta 1968 Cádiz, Andalusia, Espanja) on espanjalainen näyttelijä.


title: Esther Arroyo

text: Arroyo on näytellyt monissa espanjalaisissa televisiosarjoissa kuten vuoden 2007 kahdessa osassa Serranon perhe -televisiosarjassa, jossa hän esitti Miriam-nimistä naista.


title: Esther Arroyo

text: Arroyo on ollut kolmesti naimisissa. Vuonna 2003 hän meni naimisiin Antonio Navajasin kanssa. Hänellä on aikaisemmista avioliitoista yksi lapsi Francisco Mayorin kanssa. Arroyo valittiin Miss Espanjaksi vuonna 1990. Hänellä on vuonna 2006 syntynyt Ainhoa-tytär. Arroyo on 177 senttimetriä pitkä.


title: Jews for Jesus

text: Jews for Jesus on lähetystyötä juutalaisten parissa tekevä kristillinen järjestö. Pääasiallisesti se pyrkii vakuuttamaan juutalaisväestöä Jeesuksen messiaanisuudesta.


title: Jews for Jesus

text: Jews for Jesuksen perusti vuonna 1973 itse juutalaisuudesta baptismiin kääntynyt pappi Moishe Rosen. Järjestö on aktiivisella evankelioinnillaan herättänyt ristiriitaisia tunteita ja ollut mukana useammassakin oikeudenkäynnissä. Vuonna 2006 koomikko Jackie Mason syytti järjestöä nimensä väärinkäytöstä.


title: Jews for Jesus

text: Vuonna 1996 Moishe Rosen väistyi järjestön johdosta. Hänen tilalleen astui David Brickner.


title: Black Ice (albumi)

text: Black Ice on australialaisen hard rock-yhtye AC/DC:n kuudestoista ja samalla viidestoista kansainvälisesti julkaistu studioalbumi. Albumin tuotti Brendan O’Brien ja se julkaistiin maailmanlaajuisesti 17. lokakuuta 2008. Yhtyeen kitaristit Angus Young ja Malcolm Young olivat aloittaneet albumin materiaalin kirjoittamisen jo vuonna 2003 Lontoossa. Albumi kuitenkin viivästyi bassokitaristi Cliff Williamsin loukkaantumisen takia ja levy-yhtiöiden vaihtumisesta Sony Musiciin ja Columbia Recordsiin.


title: Black Ice (albumi)

text: Albumi on yhtyeen pisimpään levytetty albumi. Sitä on levytetty Vancouverissa, Kanadassa The Warehouse Studiolla, jossa levytettiin myös aiempi studioalbumi, vuoden 2000 "Stiff Upper Lip". "Stiff Upper Lipin" ja "Black Icen" välinen kahdeksan vuoden tauko on yhtyeen studioalbumien välillä pisin AC/DC:n historiassa. Albumilla tuottaja Brendan O'Brienin päämääränä oli saada aikaan samankaltainen levy kuin yhtyeen alkupään levytykset vastakohtana bluesvaikutteisille "Ballbreakerille" (1995) ja "Stiff Upper Lipille". "Black Ice" nauhoitettiin livesoitannalla studiossa, ja se on yhtyeen pisin studioalbumi.


title: Black Ice (albumi)

text: "Black Ice" myi yli 1 762 000 kappaletta ensimmäisellä viikollaan ja 5 000 000 kopiota maailmanlaajuisesti. Albumi sijoittui ensimmäiseksi yli 29 maassa. Näihin maihin kuului Australia, Iso-Britannia ja Yhdysvallat. Suomessa albumia myytiin lähes 50 000 kappaletta eli tuplaplatinaa.Albumi myi Yhdysvalloissa ensimmäisellä viikollaan 784 000 kopiota. Se sai kolminkertaisen platinan Australiassa. Yhtyeen 15. julkaisua on sanottu "suurimmaksi mainstream hard rock -yhtyeen albumiksi".


title: Black Ice (albumi)

text: Vuoden 2004 haastattelussa Brian Johnson paljasti, että ensimmäisen kerran sitten vuoden 1988 "Blow Up Your Videota" hän käsitteli sanat. Hän sanoi myös, että kitaristi Angus Young kirjoitti vaikeampia riffejä kuin "Stiff Upper Lipillä". Tammikuussa 2006 AC/DC työsti albumia. Rytmikitaristi Malcolm Youngin mukaan "yhtye kirjoitti kappaleita ja levytti materiaalia halukkaasti seuraavalle albumille, jonka julkaisua ei ole vielä paljastettu."


title: Black Ice (albumi)

text: Heinäkuussa 2008 "Reuters" reportoi, että albumin levittäisi Yhdysvalloissa vain Wal-Mart-kaupat. Myöhemmin ilmoitettiin että albumin tuottaisi Brendan O'Brien ja miksaisi Mike Fraser The Warehouse Studioilla Vancouverissa, Kanadassa. 15. elokuuta AC/DC kuvasi albumin ensimmäisen singlen "Rock 'n Roll Trainin" musiikkivideon Lontoossa. Kolme päivää myöhemmin AC/DC:n kotisivuille laitettiin ilmoitus, jossa sanottiin "Black Icen" julkaistavan 20. lokakuuta 2008.


title: Black Ice (albumi)

text: On monta syytä, että "Black Ice" julkaistiin myöhässä – AC/DC vaihtoi levy-yhtiökseen "Columbia Recordsin" ja basisti Cliff Williams loukkasi kätensä. Williams ei pystynyt soittamaan bassoa 18. kuukauteen. Angus Youngin mukaan yhtye kiersi edellisen albumin tiimoilta vuoteen 2000, teki "pari" DVD:tä ja muutamia keikkoja vuonna 2003. Sen jälkeen yhtye teki pääasiallisesti uutta albumia. Malcolm Young päätti, milloin yhtye oli valmis. "Malcolm ja Angus kirjoittivat musiikkia jonkun aikaa ja päätyivät johtopäätökseen, että heillä oli monia hyviä kappaleita. He päättivät, että on aika alkaa levyttää albumia."


title: Black Ice (albumi)

text: "Rock 'n' Roll Train" julkaistiin 28. elokuuta 2008. "Rock 'n' Roll Trainin" video kuvattiin Lontoossa ja sinne koottiin yhtyeen faneja. Samana päivänä julkaistiin myös toinen kappale, "War Machine". Samana päivänä julkaistiin myös "Rolling Stone" -lehden lyhyt arviointi. Lehdessä kerrottiin myös albumin kappaleita ennen julkaisua. Toinen single "Money Made" on myös julkaistu.


title: Black Ice (albumi)

text: Kun albumin alkuperäisen version ennakko-tilaukset olivat käynnistyneet, AC/DC:n verkkokaupassa esiteltiin kaksi versiota CD:n kansikuvasta. Alkuperäisen punaisen logon lisäksi esiteltiin keltainen ja hopeinen logo. Kaikkilla kolmella versiolla on sama musta tausta ja niillä on täsmälleen sama musiikki ja sisältö. Yhtyeen logon taustalla olevat harmaat kuviot ovat kuitenkin erilaiset. Saatavilla on myös kovakantinen "Deluxe Edition" (sininen logo), joka sisältää uutta kuvitusta sekä studio- ja livekuvia sisältävän 30-sivuisen kirjan.


title: Black Ice (albumi)

text: Ensimmäiset 10 kappaletta albumilta soitettiin radiossa Triple M -kanavalla Australiassa yhdeksältä maanantaina ja uudestaan yhdeltä tiistaina. Kappaleet voivat kuunnella Angusin ja Brianin haastattelujen lisäksi Triple M:n kotisivuilta.


title: Black Ice (albumi)

text: Pohjois-Amerikan julkaisun aikaan (20. lokakuuta 2008) Columbia Records ja Walmart loivat "Rock Again AC/DC Stores" -kaupat, jota koristi uusi "Black Ice" -albumi. Lokakuussa 2008 MTV, Walmart ja Columbia Records loivat "AC/DC Rock Band Stores" -kaupat Times Squarelle New Yorkiin ja Los Angelesiin. Albumin julkaisemisen myötä tuli myös "Black Ice" -rekkoja, joissa soitettiin AC/DC:n musiikkia. Rekka pysähtyi päivittäin myymään kauppatavaraa.


title: Black Ice (albumi)

text: Albumista julkaistiin kuusi versiota, jossa on erivärinen AC/DC-logo (punainen, keltainen, valkoinen) ja neljäntenä sininen versio, joka sisältää bonusmateriaalia. Siitä on myös kaksoisvinyyliversio sekä kuudentena Black Ice metal -box, jossa on lisämateriaalia kuten Rock 'N Roll Train -video ja Making Of -kooste sekä AC/DC-plektra, suuri Black Ice Tour -lippu ja pieni vihko (sama kuin albumin normaalissa versiossa).


title: Black Ice

text: Black Ice voi tarkoittaa seuraavia asioita:


title: Moishe Rosen

text: Martin eli Moishe Rosen (12. huhtikuuta 1932 – 19. toukokuuta 2010) oli yhdysvaltalainen baptistipappi, joka perusti vuonna 1973 Jews for Jesus -järjestön. Hän syntyi juutalaisena, mutta kääntyi kristinuskoon ja alkoi levittää juutalaisyhteisöille sanomaa Jeesuksen messiaanisuudesta. Hän valmistui Northeastern Bible Collegesta.


title: Moishe Rosen

text: Rosen työskenteli järjestönsä johtajana vuoteen 1996 ja jatkoi sen jälkeenkin aktiivista toimintaansa sen parissa.


title: Martin Rosen

text: Martin Rosen on seuraavien henkilöiden nimi:


title: François-Noël Babeuf

text: François-Noël Émile Babeuf [babö'f] (23. marraskuuta 1760 Saint-Quentin – 27. toukokuuta 1797 Vendôme), eli Gracchus Babeuf, oli ranskalainen vallankumousmies, siviiliammatiltaan maanmittari. Hän käytti Gracchus-nimeä roomalaisten 100-luvulla eaa. eläneiden köyhälistön etua ajaneiden Gracchuksen veljesten mukaan.


title: François-Noël Babeuf

text: Ranskan suuren vallankumouksen puhjetessa Babeuf kävi innolla käsiksi sosiaalisiin kysymyksiin. Hänen pyrkimyksenään oli muuttaa Ranskan vallankumous poliittisesta taistelusta sosiaaliseksi, ja hän vaati omaisuuksien ja tuotannon saattamista yhteiseen omistukseen sekä niiden jakamista kullekin tarpeitten mukaan. Babeufin oppi, jota hän esitti lehdessään "Le Tribun du Peuple", oli eräänlaista kommunismia; siitä käytetään nimitystä "babouvismi". Kommunismi-sanaa ei Babeufin elinaikana tunnettu, kuten ei myöskään anarkisti- ja sosialisti-nimityksiä, mutta näitä kaikkia kolmea on myöhemmin käytetty kuvaamaan Babeufin ajatuksia ja toimintaa. Englannin kielessä kommunismi-sana esiintyi mahdollisesti ensimmäisen kerran John Goodwyn Barmbyn kuvatessa Babeufin opin kannattajia vuonna 1840.


title: François-Noël Babeuf

text: Babeuf perusti ns. tasa-arvoisten eli Panthéonin klubin. Sen jäsenet muodostivat nk. "tasa-arvoisten salaliiton", jonka tarkoituksena oli väkivalloin kumota silloinen hallitus, direktorio. Hanke paljastettiin toukokuussa 1796, ja Babeuf ja useat hänen kannattajansa tuomittiin huomiota herättäneessä oikeudenkäynnissä kuolemaan. Babeuf yritti tehdä itsemurhan, mutta epäonnistui ja hänet teloitettiin giljotiinilla.


title: Vuissens

text: Vuissens on kylä ja entinen kunta Sveitsissä, Fribourgin kantonin Broyen piirikunnassa, Estavayerin kunnassa. Kunnan pinta-ala oli 5,62 neliökilometriä ja asukkaita siellä oli 228 (31.12.2012).


title: Vuissens

text: Vuissens ja kuusi muuta Neuchâtelinjärven kaakkoispuolen kuntaa – Bussy, Estavayer-le-Lac, Morens, Murist, Rueyres-les-Prés ja Vernay Teil – yhdistettiin Estavayerin kunnaksi vuoden 2017 alussa.


title: Vuissens

text: Vuissens on Fribourgin kantonin ja Estavayerin kunnan eksklaavi, sillä se sijaitsee kokonaan erossa varsinaisesta kantonista ja muusta kunnasta, ja on Vaud’n kantonin ympäröimä. Vuissensin naapurikunnat ovat Démoret luoteessa, Champtauroz koillisessa, Valbroye idässä ja Montanaire etelässä.


title: Vuissens

text: Kunnasta on matka-aikaa Yverdon-les-Bainsiin 15 minuuttia, Lausanneen ja Fribourgiin 30 minuuttia ja Berniin 45 minuuttia.


title: Vuissens

text: Ensimmäinen maininta paikkakunnasta on 1100-luvulta. Tuolloin paikkakunta tunnettiin nimellä "Guicens". 1200-luvulla paikkakunta oli nimeltään "Vicens". Vuonna 1403 nimi oli "Vuicens", vuonna 1453 "Wicens" ja vuonna 1464 "Wissens" ja "Vuiscens". Nykyinen "Vuissens"-nimi tuli käyttöön vuonna 1578.


title: Meksikon ralli 2008

text: Meksikon ralli 2008 oli kauden kolmas ralli, joka ajettiin 28. helmikuuta - 2. maaliskuuta Léonissa. Rallissa ajettiin yhteensä 20 erikoiskoetta.


title: Meksikon ralli 2008

text: Rallin voitti ranskalainen Sébastien Loeb, toinen oli australialainen Chris Atkinson ja kolmas suomalainen Jari-Matti Latvala. Juniorit voitti ensi kertaa urallaan ranskalainen Sebastien Ogier.


title: Haukkavuoren koulu

text: Haukkavuoren koulu on peruskoulu Kotkassa. Se sijaitsee Kotkansaarella Kuusisenkadun ja Opintien kulmauksessa. Haukkavuoren koulussa annetaan opetusta vuosiluokilla 1–5. Koulussa on noin 30 opettajaa sekä koulunkäyntiavustajat ja muut työntekijät. Koulun rehtorina toimii tällä hetkellä (2010) Anu Tiilikainen. Koulu on perustettu vuonna 1962. Haukkavuoren koulu peruskorjattiin keväästä 2004 syksyyn 2005. Koulu on osallistunut KiVa Koulu-hankkeeseen. Tällä hetkellä Haukkavuoren koulu toimii väistötiloissa keväällä 2015 lakkautetun Toivo Pekkasen koulun tiloissa sisäilmaongelmista johtuen.


title: Haukkavuoren koulu

text: Haukkavuoren koulu on alkuvuodesta 2013 perustetun Kotkansaaren koulun toimipisteistä toinen.


title: M-Sport World Rally Team

text: M-Sport Ford World Rally Team on brittiläinen Fordin kakkostalli rallin MM-sarjassa. Talli on kilpaillut sarjassa vuodesta 2006 lähtien yksityistallina. Tallipäällikkönä toimii Malcolm Wilson. Tallin päämaja sijaitsee Cumbriassa Englannissa.


title: M-Sport World Rally Team

text: Kaudelle 2006 talli sai nimekseen Stobart M-Sport Ford Rally Team.


title: M-Sport World Rally Team

text: Kaudelle 2012 talli vaihtoi nimekseen M-Sport Ford World Rally Team.


title: M-Sport World Rally Team

text: Kaudella 2013 talli kilpaili nimellä Qatar M-Sport World Rally Team. Kuljettajina toimivat Mads Østberg ja Jevgeni Novikov.


title: M-Sport World Rally Team

text: Kaudelle 2014 tallissa ajoivat Mikko Hirvonen ja Elfyn Evans. Hirvonen saavutti kolme palkintokorokesijoitusta Portugalin, Espanjan ja Walesin ralleista. Loppupisteissä Hirvonen sijoittui neljänneksi. Kauden päätteeksi Hirvonen ilmoitti lopettavansa MM-sarjan kiertämisen.


title: M-Sport World Rally Team

text: Kaudella 2015 tallissa ajoivat Elfyn Evans ja Ott Tänak.


title: M-Sport World Rally Team

text: Kaudella 2016 tallissa ajoivat Mads Østberg ja Eric Camilli.


title: M-Sport World Rally Team

text: Kaudella 2017 tallissa ajoivat Sébastien Ogier, Elfyn Evans ja Ott Tänak. Ogier voitti kuljettajien maailmanmestaruuden.


title: M-Sport World Rally Team

text: Kaudelle 2018 talli vaihtoi takaisin nimekseen M-Sport Ford World Rally Team. Kuljettajina jatkavat Sébastien Ogier ja Elfyn Evans ja kolmansina kuljettajina Teemu Suninen ja Eric Camilli.


title: Nurmijärvi (Lieksa)

text: Nurmijärvi on kylä Lieksan pohjoisosassa, Suomen itärajalla. Kylän kautta kulkee seututie 524.


title: Nurmijärvi (Lieksa)

text: Nurmijärvellä sijaitsevat Jongunjoen ja Änäkäisten ulkoilu- ja retkeilyalueet, jotka ovat erityisesti kalastajien suosiossa.


title: Nurmijärvi (Lieksa)

text: Nurmijärvellä sijaitsee Jongunjoen rajaseutukirkko, jonka on piirtänyt arkkitehti Rafael Blomstedt. Kirkko vihittiin käyttöön 18. heinäkuuta 1948. Kirkkosalissa on noin 50 istuinpaikkaa.


title: Nurmijärvi (Lieksa)

text: Kylän keskustassa on baari ja kyläkauppa, joka avattiin uudestaan heinäkuussa 2008.


title: Empresa de Cervejas da Madeira

text:
Empresa de Cervejas da Madeira on portugalilainen, Madeiran saarella toimiva panimo ja virvoitusjuomatehdas.
Coral on panimon olutmerkki. Juomatehdas valmistaa myös monia muita alkoholi- ja virvoitusjuomia, kuten Brisa ja Atlântida. Coral-olut tuotiin markkinoille vuonna 1969, ja se on vuosien mittaan saavuttanut kansainvälisessä Monde Selection -kilpailussa 15 kultamitalia. Coralin päämarkkina-alue on Madeiran saari, mutta sitä myydään myös sekä Manner-Portugalissa että tuontioluena Britanniassa, Australiassa sekä Angolassa.


title: Empresa de Cervejas da Madeira

text: Empresa de Cervejas da Madeira -panimon pääomistajana on sukuyhtiö Pestana Group 68 prosentin enemmistöosuudella.


title: Munchi’s Ford World Rally Team

text: Munchi’s Ford World Rally Team on Rallin MM-sarjassa Fordeilla ajava argentiinalainen yksityistiimi. Munchi’s on ollut mukana MM-sarjassa vuodesta 2007 lähtien. Tallipäälikkönä toimii entinen argentiinalainen rallikuljettaja Martin Christie.


title: Iso verenkierto

text: Iso verenkierto eli systeeminen verenkierto () on verenkierron se osa, joka kuljettaa sydämen vasemmasta kammiosta pienen verenkierron tuoman hapekkaan veren aortan, muiden valtimoiden, hiussuoniverkoston ja laskimoiden läpi käyden joka puolella ruumista ja palaa vähähappisena sydämen oikeaan eteiseen. Veri siis vie soluille happea ja kuljettaa solujen tuottaman hiilidioksidin pois. Sydämen oikeaan eteiseen palattuaan veri jatkaa pienen verenkierron kautta keuhkoihin, jossa se luovuttaa hiilidioksidin ja ottaa tilalle happea.


title: Iso verenkierto

text: Pieni verenkierto


title: Edie Falco

text: Edith "Edie" Falco (s. 5. heinäkuuta 1963, Brooklyn, New York) on yhdysvaltalainen näyttelijä. Hänet tunnetaan muun muassa Carmela Sopranon roolista televisiosarjassa "Sopranos" sekä Jackie Peytonin roolista televisiosarjassa "Nurse Jackie", mutta hän on esiintynyt myös elokuvissa ja teatterissa.


title: Edie Falco

text: Falco on voittanut kolme Emmy-palkintoa, kaksi Golden Globe -palkintoa ja viisi Screen Actors Guild -palkintoa.


title: Edie Falco

text: Falco syntyi New Yorkin Brooklynissa vuonna 1964. Neljävuotiaana hän muutti perheensä kanssa Long Islandiin ja myöhemmin Northportiin. Falco on syntyperältään isänsä puolelta italialainen ja äitinsä puolelta ruotsalais-englantilainen.


title: Sardinian ralli 2008

text: Sardinian ralli 2008 eli Italian ralli oli kauden kuudes kisa, joka ajettiin Olbian ympäristössä 16.-18. toukokuuta. Rallin voitti Sébastien Loeb, jolle voitto oli uran 40. ja josta hänet palkittiin Abu Dhabi Spirit of the Rally -palkinnolla. Toinen oli Mikko Hirvonen ja kolmas Jari-Matti Latvala. Junioreissa Sebastien Ogier ei jatkanut voittoputkeaan, vaan voiton otti puolalainen Michal Kosciuszko. Rallissa ajettiin 17 EK:ta.


title: Yao Ming

text:
Yao Ming (merkit: 姚明; pinyin: Yáo Míng, s. 12. syyskuuta 1980 Shanghai) on kiinalainen kilpauransa päättänyt koripalloilija, joka edusti kymmenen kauden ajan NBA:ssa pelaavaa Houston Rocketsia. 229 senttimetriä pitkä Yao oli NBA:ssa pisin pelaaja uransa ajan. Yao oli ensimmäinen varaus. Samalla hänestä tuli NBA:n ensimmäinen aasialainen ykkösvaraus ja ensimmäinen ykkösvaraus, joka ei ollut pelannut yhdysvaltalaisissa sarjoissa ennen varaustaan.
Ming ilmoitti lopettavansa ammattilaiskoripallon heinäkuussa 2011. Hänen uransa viime kaudet olivat olleet rikkonaisia loukkaantumisten takia, joiden takia hän päätti lopulta lopettaa pelaamisen ammattilaistasolla.


title: Yao Ming

text: Yao on naimisissa Ye Lin (entinen Kiinan kansallisen naiskoripallojoukkueen pelaaja) kanssa. Yao on yksi Kiinan tunnetuimpia julkisuuden henkilöitä, jolla on sponsorisopimus useiden suurten yritysten kanssa. Hänen ensimmäisestä vuodestaan NBA:ssa on tehty dokumenttiohjelma 'The Year of the Yao'. Pelien ulkopuolella Yao Ming omien sanojensa mukaan kuuntelee paljon musiikkia, ja hänen idolinsa on amerikankiinalainen laulajatar Coco Lee.


title: Isotoninen liuos

text: Isotoninen liuos on liuos, jolla on sama osmoottinen vahvuus kuin vertailtavalla liuoksella. Fysiologinen suolaliuos on isotoninen vertailtaessa vereen. Isotoninen liuos ei välttämättä ole sama kuin iso-osmoottinen: jos iso-osmoottisessa liuoksessa on osmoottisesti aktiivisia aineita (esimerkiksi ureaa), jotka pääsevät diffundoitumaan puoliläpäisevän kalvon läpi, myös vettä alkaa virrata aineiden perässä kalvon toiselle puolelle. Tämä aiheuttaa esimerkiksi solun turpoamisen. Fysiologisesti isotoninen liuos on sellainen, joka ei muuta solun tilavuutta.


title: Istukan somatomammotropiini

text: Istukan somatomammotropiini eli istukan laktogeeninen hormoni (HPL = ) on istukan erittämä hormoni. Istukan somatomammotropiini muistuttaa kasvuhormonia ja prolaktiinia. Se säätelee aineenvaihduntaa ja valmistelee rintarauhasta imetykseen, ja se on tärkein hormoni insuliiniresistenssin kehittymisessä.


title: Theism, Atheism and Big Bang Cosmology

text: Theism, Atheism and Big Bang Cosmology on Oxford University Pressin vuonna 1993 julkaisema kirja, jossa kristitty filosofi William Lane Craig ja uskonnoton filosofi Quentin Smith esittävät keskustelupuheenvuoroja koskien alkuräjähdystä ja sen merkitystä jumaluskolle tai jumalattomuudelle. Osa kirjan aineistosta on ilmestynyt aikaisemmin artikkeleina filosofisissa aikakausjulkaisuissa. Kirjoittajat käsittelevät myös Stephen Hawkingin kvanttikosmologiaa, jonka tämä teki tunnetuksi kansantajuisessa kirjassaan "Ajan lyhyt historia" vuonna 1988.


title: Theism, Atheism and Big Bang Cosmology

text: Craig väittää, että menneisyys ei ole ollut ääretön, ja kaikkeuden on luonut jumala. Smith väittää, että alkuräjähdys on ristiriidassa jumalauskon kanssa ja että alkuräjähdyksellä ei todennäköisesti ole syytä. Menneisyys on Craigin mielestä voinut olla äärellinen tai ääretön, ja asian vahvistaminen vaatii kokemusperäistä tutkimusta.


title: Jänteys

text: Jänteys tai lihasjänteys, joskus myös lihastonus, on lihaksilla jatkuvasti oleva supistustila. Jänteyden aiheuttaa jatkuva hermoimpulssien syöttö lihaksiin. Jänteys tuottaa suuren osan elimistön lämmöstä, ja on siten myös merkittävä energiankuluttaja. Jänteys häviää tajuttomuuden ja REM-unen aikana.


title: Ralph Klein

text: Ralph Klein ( 29. heinäkuuta 1931 Berliini, Saksa − 7. elokuuta 2008 Tel HaShomer) oli israelilainen koripalloilija ja koripallovalmentaja.


title: Ralph Klein

text: Klein syntyi Berliinissä, silloisessa Weimarin tasavallassa varakkaaseen Unkarin juutalaiseen perheeseen, joka palasi Budapestiin ennen toisen maailmansodan alkua. Klein selvisi holokaustilta. Hänen perheestään vain isä kuoli Auschwitzin keskitysleirillä.


title: Ralph Klein

text: Sodan jälkeen Klein aloitti 16-vuotiaana jalkapalloilun, mutta vaihtoi myöhemmin koripalloon. Ennen muuttoaan Israeliin vuonna 1951 hän pelasi Unkarin mestaruussarjaa. Armeijan käytyään hän liittyi Maccabi Tel Aviviin, jossa hän pelasi yli 160 ottelua tehden 2 701 pistettä. Hän voitti Israelin mestaruuden kahdeksan kertaa ja cupin kuudesti. Hän pelasi myös 68 maaottelua Israelin joukkueessa.


title: Ralph Klein

text: Valmennusuransa Klein aloitti vuonna 1964. Vuonna 1970 hänet nimettiin Maccabin valmentajaksi, jossa hän valmensi seuran edustusjoukkueen 14 Israelin mestaruuteen ja Euroopan-mestaruuteen vuonna 1977. Hän valmensi maajoukkueen EuroBasketin hopealle vuosina 1979 ja 1981 sekä kuudennelle sijalle vuonna 1983. Samana vuonna hän siirtyi valmentamaan Saksan maajoukkuetta ja BSC Saturn Kölniä, joissa hän toimi vuoteen 1985.


title: Ralph Klein

text: Vuonna 2007 Kleinilla havaittiin paksusuolen syöpä, joka aiheutti hänen kuolemansa 7. elokuuta 2008.


title: Vinjetti (liikenne)

text: Vinjetti eli käyttäjämaksu. Vinjettimaksut ovat käytössä esimerkiksi tienkäyttömaksujen muodossa, eroten kuitenkin tietulleista siten, että vinjettimaksut ovat aikaperusteisia.


title: LPR Brakes Farnese Vini

text: LPR Brakes Farnese Vini (UCI-tunnus LPR) oli maantiepyöräilyn ammattilaistalli, joka kilpaili UCI Europe Tour -sarjassa. Talli osallistui kutsun saatuaan myös ProTour-sarjan kilpailuihin.


title: LPR Brakes Farnese Vini

text: Kaudeksi 2007 Team LPR yhdistyi 3C Casalinghi Jet Androni Giocattoli -joukkueen kanssa ja talli jatkoi nimellä Team LPR. Kaudeksi 2008 Team LPR yhdistyi Tenax-joukkueen kanssa ja talli jatkoi nimellä LPR Brakes - Ballan. Kaudelle 2009 joukkueen toinen tukija vaihtui ja joukkue tunnetaan nimellä LPR Brakes Farnese Vini.


title: LPR Brakes Farnese Vini

text: Ensimmäisenä kautenaan 2004 talli oli rekisteröity Italiaan. Kaudet 2005–2007 se oli rekisteröity Sveitsiin ja kaudesta 2008 alkaen Irlantiin. Rekisteröintimaastaan huolimatta tallilla on vahva italialainen identiteetti. Suurin osa sen ajajista on italialaisia ja sen kilpailukalenteri painottuu Italiassa käytäviin kilpailuihin.


title: LPR Brakes Farnese Vini

text: Tallin managerina toimi kaudet 2004–2006 Omar Piscina. Kauden 2007 tallia johti Davide Boifava ja kaudesta 2008 lähtien Fabio Bordonali.


title: LPR Brakes Farnese Vini

text: Kaudelle 2008 joukkue teki merkittäviä ajajahankintoja, kun se solmi sopimukset vuoden 2007 Italian ympäriajon voittajan Danilo Di Lucan ja vuosien 2002 ja 2005 Italian ympäriajojen voittajan Paolo Savoldellin kanssa. Joukkue sai kutsun Italian ympäriajoon, jossa Di Luca sijoittui kokonaiskilpailussa sijalle 8. Gabriele Bosisio voitti kilpailussa yhden etapin ja ajoi yhden päivän kokonaiskilpailun johtajan maglia rosa -paidassa.


title: LPR Brakes Farnese Vini

text: Kaudelle 2009 joukkue vahvistui entisestään, sillä se teki sopimuksen kovana kirimiehenä tunnetun Alessandro Petacchin kanssa. Saman vuoden aikana joukkueen tähtiajajat Di Luca ja Bosisio jäivät kiinni doping testeissä ja joukkueen taru päättyi kauden 2009 jälkeen.


title: Philip Stone

text: Philip Stone (14. huhtikuuta 1924 Leeds – 15. kesäkuuta 2003) oli brittiläinen näyttelijä. Hänen mieleenpainuvimmat roolinsa olivat Stanley Kubrickin elokuvissa "Kellopeliappelsiini" (1972), "Barry Lyndon" (1975) ja "Hohto" (1980). Hänellä oli myös pieni rooli kapteeni Philip Blumburtina elokuvassa "Indiana Jones ja tuomion temppeli" (1984) sekä cameorooli James Bond -elokuvassa "Pallosalama" (1965).


title: Philip Stone

text: Stone on Joe Turkelin ohella ainoa, joka on esiintynyt Kubrickin elokuvissa kolmesti.


title: Turkish Airlinesin lento 1476

text: Turkish Airlinesin lento 1476 kaapattiin 3. lokakuuta 2006. Turkkilainen Hakan Ekinci kaappasi Tirana–Istanbul-reitillä lentäneen koneen Kreikan ilmatilassa Thessalonikin yläpuolella. Koneessa oli 107 matkustajaa ja 6 miehistönjäsentä. Ensin ilmoitettiin kahdesta kaapparista, mutta myöhemmin kaappari ilmoitti olevansa yksin.


title: Turkish Airlinesin lento 1476

text: Pommiksi väittämällään paketilla uhannut Ekinci ilmoitti haluvansa lentää Roomaan paavin puheille, mutta Italian ja Kreikan ilmavoimien F-16-hävittäjät saattoivat koneen laskeutumaan Brindisiin, Italian eteläkorkoon Adrianmeren rannalle. Kukaan ei vahingoittunut kaappauksen yhteydessä, ja Italian viranomaiset vangitsivat Ekincitin. Turkish Airlinesin kone palasi Istanbuliin 4. lokakuuta.


title: Turkish Airlinesin lento 1476

text: Kaappaus tapahtui juuri ennen paavi Benedictus XVI:n Turkin vierailua 28. marraskuuta – 1. joulukuuta, johon se julkisuudessa kytkettiin. Kaappauksen todelliseksi syyksi kuitenkin osoittautui, että Ekinci halusi poliittisen turvapaikan Italiasta.


title: Turkish Airlinesin lento 1476

text: Myöhemmin Ekinici kertoi Italian tiedotusvälineille, että hän oli kirjoittanut kirjeen paaville ja sanonut, ettei halua kristittynä palvella Turkin islamilaisessa asevelvollisuusarmeijassa.


title: Tunturikurjenherne

text: Tunturikurjenherne ("Astragalus alpinus") on matalakasvuinen, monivuotinen, ruohovartinen hernekasvi.


title: Tunturikurjenherne

text: Tunturikurjenherneen korkeintaan muutaman kymmenen senttimetrin pituiset varret kasvavat pääjuuresta säteittäin ja haaroittuen eri suuntiin. Varret ovat rentoja, mutta kohenevia. Lehdet ovat parilehdykkäisiä ja päätöparisia. Noin senttimetrin pituisia, pitkänomaisia, soikeahkoja, tylppäkärkisiä lehdyköitä on lehdessä 6-12 paria. Kukinnot on 5-10 cm pitkien, pystyjen, lehtihangoista lähtevien perien päissä olevia terttuja. Terttu on muodoltaan pyörehkö, ja siinä on 5-15 kukkaa. Kukat ovat vajaan puolentoista senttimetrin pituisia. Teriö on enimmäkseen vaalea, mutta terälehtien, varsinkin venhon, kärkiosat sinertavän violetit. Verhiö on mustakarvainen. Palot ovat riippuvia ja mustakarvaisia.


title: Tunturikurjenherne

text: Tunturikurjenherne kasvaa pohjoisen pallonpuoliskon tundralla ja havumetsävyöhykkeen pohjoisosassa Skandinaviasta itäisimpään Siperiaan ja Kamtšatkan niemimaalle sekä Pohjois-Amerikassa Alaskasta Newfoundlandiin. Vuoristoissa esiintymisalue ulottuu etelämmäs, Kalliovuorilla jopa New Mexicoon asti. Lisäksi Euraasian eteläisemmissä vuoristoissa Pyreneillä, Alpeilla, Karpaateilla, Kaukasuksella ja Altailta Baikaljärvelle on erillisiä esiintymisalueita.


title: Tunturikurjenherne

text: Suomessa tunturikurjenherne esiintyy yleisenä Keski- ja Pohjois-Lapissa tuntureilla kangasmaastossa, niityillä ja kallioilla, erityisesti paljakan alaosassa ja koivuvyöhykkeellä. Metsävyöhykkeellä se kasvaa hiekkaisilla joen rannoilla. Se kasvaa myös hiekkaharjuilla, ja niillä sitä esiintyy paikoitellen koko Suomessa, paitsi Suomenselällä ja sen länsipuolisilla alueilla Pohjanmaalla, Satakunnassa ja Varsinais-Suomen pohjoisosassa. Myöskään Salpausselän ja Suomenlahden välisellä savikkoalueella sitä ei tavata. Joskus se siirtyy harjuilta hiekkakuoppiin ja tien varsille.


title: Jordanian ralli 2008

text: Jordanian ralli 2008 oli kauden viides ralli, joka ajettiin 25.–27. huhtikuuta Ammanin ympäristössä. Jordaniassa kilpailtiin ensi kertaa MM-tasolla. Rallin voitti kauden avaus voittoonsa ajanut Mikko Hirvonen, toinen oli Daniel Sordo ja kolmas jo neljättä kertaa palkintopallille ajanut Chris Atkinson. Juniorit voitti toisen kerran peräkkäin Sebastien Ogier. Rallissa ajettiin 22 EK:ta.


title: Richard Burns Rally

text: Richard Burns Rally on Warthog Gamesin kehittämä vuonna julkaistu ralliautopeli. Peli tavoittelee korkealle vietyä realismia.


title: Richard Burns Rally

text: Alkuperäispelissä on neljä erilaista pelitilaa (Windows-versioon on kehitetty jälkikäteen myös verkkopeli), kuusi rallia (mukana Arctic Lapland Rally) ja kahdeksan autoa.


title: Richard Burns Rally

text: Peli on nimetty rallin maailmanmestarin Richard Burnsin mukaan.


title: Richard Burns Rally

text: Richard Burns Rallyn PC-versio sai ilmestyttyään kiittävät arvostelut sekä eri verkko- että paperimedioilta. PC Gamer -lehti antoi pelille arvosanaksi yhdeksän pistettä kymmenestä, mutta toisaalta taas Edge-pelijulkaisu arvioi RBR:n vain seitsemään pisteen arvoiseksi. Arvosteluissa kiitosta keräsi erityisesti pelin palkitseva ajotuntuma.


title: Richard Burns Rally

text: Game Rankings -sivustolla pelin Windows-versiolla on 80% arvosana, kun taas PlayStation 2 ja Xbox versioiden arvosanat ovat 75.14% ja 66.88%.


title: Richard Burns Rally

text: Pelin Windows-versioon on julkaistu harrastajien toimesta satoja autopäivityksiä, modeja ja jopa uusia erikoiskokeita. Vielä vuonna 2019 RBR on yksi aktiivisimmin pelatuista rallipeleistä hyvän ajotuntumansa ja laajat mahdollisuudet antavan muokattavuutensa ansiosta. Suomessa on erittäin laaja kulttuuri RBR:n ympärillä, ja pelissä ollaan järjestetty useita palkintosarjoja.


title: Adiel Havasto

text: Adiel Havasto (ent. Hyden; 8. kesäkuuta 1896 Reisjärvi – 15. kesäkuuta 1975 Helsinki) oli suomalainen jääkäriluutnantti. Hänen vanhempansa olivat maanviljelijä Juho Hyden ja Emma Maria Herranen. Hänet vihittiin avioliittoon vuonna 1921 Karin Astrid Sofia Hacklinin kanssa.


title: Adiel Havasto

text: Havasto kävi kansakoulun ja monttöörikoulun Hyökkäysvaunurykmentissä vuonna 1923 sekä suoritti itämerenlaivurin tutkinnon Merenkulkuhallituksessa vuonna 1933. Konemestarikurssin Helsingin teollisuuskoulussa hän suoritti vuonna 1934.


title: Adiel Havasto

text: Tämä kansakoulun käynyt liikeapulainen liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 2. joulukuuta 1915 ja otti osaa asemasotaan Misse-joella ja Riianlahden rannikkoasemissa, Schmardenin hyökkäykseen sekä Aa-joen talvitaisteluihin.


title: Adiel Havasto

text: Havasto astui 11. helmikuuta 1918 Suomen armeijan palvelukseen jefreitterinä ja saapui 25. helmikuuta 1918 jääkärien pääjoukon mukana Vaasaan, missä hänet määrättiin 3. Jääkärirykmentin esikuntaan taistelukuormaston johtajaksi. Hän otti osaa sisällissodan taisteluihin Tampereella ja Viipurissa.


title: Adiel Havasto

text: Havasto palveli sisällissodan jälkeen edelleen 3. Jääkärirykmentissä, jonka nimi muuttui ensin Savon jääkärirykmentti n:o 3:ksi ja myöhemmin Uudenmaan rykmentiksi. Rykmentissä hän toimi komppanianvääpelinä eri komppanioissa ja siirtyi 30. syyskuuta 1922 asentajaksi Hyökkäysvaunurykmenttiin, josta hänet siirrettiin 1. lokakuuta 1924 hallipäälliköksi Ilmailukomppaniaan ja edelleen 1. lokakuuta 1925 autonkuljettajaksi Autopataljoonaan sekä 1. tammikuuta 1926 alkaen Ilmailutelakalle magneeton korjaajaksi. Hän toimi viilaajana lentokonetehtaalla vuosina 1927–1929, kunnes hänet siirrettiin 1. syyskuuta 1929 koneenkäyttäjäksi Maalentokouluun ja 16. syyskuuta 1930 alkaen Santahaminan merilentoasemalle.


title: Adiel Havasto

text:
Talvisodan sytyttyä Havasto palveli edelleen samassa joukossa, mistä hänet siirrettiin välirauhan aikana Ilmasotakoulun varastonhoitajaksi ja edelleen Lentovarikon vastaanottohallin päälliköksi. Jatkosodan puhjettua hänet komennettiin joukkueenjohtajaksi, huolto- ja lähettiupseeriksi Panssaripataljoonaan, jonka mukana otti osaa Tuulosjoen taisteluun, missä haavoittui 4. syyskuuta 1941. Hän osallistui jatkosodassa myös taisteluihin Karhumäessä, Poventsassa ja Syvärillä. Vuonna 1942 hänet siirrettiin Itä-Karjalan Sotilashallinnon esikuntaan Autokomppanian päälliköksi ja edelleen Autokoulun ja -korjaamon johtajaksi, mistä tehtävästä hänet siirrettiin myöhemmin 48. Kuljetuselimen autoupseeriksi, missä tehtävässä hän palveli sodan loppuun saakka.
Havasto palveli sotien jälkeen 5. Armeijakunnan moottoriajoneuvojen järjestelykeskuksen päällikkönä vuosina 1944–1945, josta hänet siirrettiin 4. Autokomppanian joukkueenjohtajaksi ja komppanianpäällikön viransijaiseksi. Armeijan vakinaisesta palveluksesta hän erosi vuonna 1946 ja siirtyi sen jälkeen konemestariksi eri kauppalaivoihin sekä henki- ja palovakuutusasiamieheksi. Hän toimi myös Marjaniemen Kiinteistönomistajat ry:n johtokunnan jäsenenä ja rahastonhoitaja vuodesta 1949 lähtien.


title: It’s Five O’Clock Somewhere

text: It’s Five O’Clock Somewhere on Guns N' Rosesin ex-kitaristi Slashin perustaman Slash's Snakepit -yhtyeen debyyttialbumi.


title: Nights in Hell

text: Nights in Hell on brasilialaisen extreme metal -yhtye Sarcófagon live-bootleg. Sen on julkaissut kolumbialainen vain bootleg-levyjä julkaissut Warhammer Records.


title: Bjarne Andersson

text: Bjarne Andersson (28. huhtikuuta 1940 – 11. elokuuta 2004) oli ruotsalainen maastohiihtäjä, joka kilpaili vuodesta 1964 vuoteen 1973. Hän voitti olympiahopeaa vuoden 1968 talviolympialaisissa Grenoblessa 4x10 km viestissä ja sijoittui 6. 15 km kilpailussa. Andersson voitti myös Ruotsin maastohiihtomestaruuden 30 km:n matkalla vuonna 1966 ja 15 km:n matkalla vuonna 1968. Vaasa-hiihdossa Andersson sijoittui toiseksi 1965 ja 1971 sekä neljänneksi 1965 ja 1968.


title: Bjarne Andersson

text: Bjarne Andersson oli myös kestävyysjuoksija ja menestyi erityisesti maastojuoksussa. Hän voitti Ruotsin maastojuoksumestaruuden lyhyellä matkalla (4 km) vuosina 1969 ja 1973 sekä pitkällä matkalla (12 km) vuonna 1970. Hän oli yleisurheilumaaotteluedustaja Suomea ja Kanadaa vastaan.


title: Bjarne Andersson

text: Uransa jälkeen Bjarne Andersson toimi Ruotsin hiihtojoukkueen johtajana vuosina 1976-1980. Hän toimi Ruotsin TV:n asiantuntijakommentaattorina vuosina 1983-1987.


title: Kristian Sohlberg

text: Kristian Sohlberg (s. 15. maaliskuuta 1978 Espoo) on suomalainen ralliautoilija, joka on osallistunut kolmeenkymmeneen WRC-kilpailuun.


title: Kristian Sohlberg

text: Sohlberg osallistui ensimmäiseen rallikilpailuunsa 1997. Seuraavana kautena Kristian osallistui nuorten SM-sarjaan, jossa hän sijoittui debyyttikaudellaan kolmannelle sijalle. Kaudet 98-01 Sohlberg ajoi N-ryhmässä suomenmestaruudesta saavuttaen pronssimitalin viimeisellä kaudellaan. 2002 Kristian Sohlberg siirtyi tuotantoautojen MM-sarjaan, jossa hän hävisi niukasti kultamitalin. Seuraavaksi kaudeksi kuljettaja pääsi Mitsubishin tehdaskuljettajaksi tallitoverinaan Gilles Panizzi. Kauden kilpailuissa Sohlberg ei päässyt kertaankaan maaliin asti - tilille kaudesta jäi kuusi keskeytystä. 2005 hän voitti N-ryhmän SM-pronssia voittaen yhden osakilpailun, Tampereella ajetun Pirellin Rallin. Kaudella 2008 Sohlberg ajoi rallin SM-sarjaa. Hän sijoittui kerran viidenneksi ja kerran kahdeksanneksi.


title: Sitruunapippuri (yhtye)

text: Sitruunapippuri oli suomalainen elektronista ja pop-musiikkia esittävä yhtye. Yhtye oli alun perin DDT-niminen popryhmä, joka esitti englanninkielistä musiikkia.


title: Sitruunapippuri (yhtye)

text: Yhtyeen tunnetuimpia kappaleita on muun muassa ”Mä haluun lentää”, ”Aurinkomaa”, ”Kesäkissa” ja ”Kahdestaan”, joka on käännöskappale ruotsalaisen artistin Harpon kappaleesta ”Moviestar” (1975).


title: Sitruunapippuri (yhtye)

text: Yhtye julkaisi elokuussa 1997 studioalbuminsa "Sitruunapippuri", joka jäi yhtyeen lyhyen elinkaaren ainoaksi.


title: Milutin Milanković

text: Milutin Milanković (serbiaksi kyrillisin kirjaimin Милутин Миланковић; 28. maaliskuuta 1879 – 12. joulukuuta 1958 Belgrad) oli serbialainen insinööri ja matemaatikko, joka muotoili nykyisin yleisesti hyväksytyn teorian jääkausien syistä. Sen mukaan Maan akselin ja radan pitkäjaksoiset muutokset aiheuttavat jääkausia.


title: Milutin Milanković

text: Milanković syntyi Daljin kylässä Osijekin lähellä silloisessa Itävalta-Unkarissa. Hän valmistui Wienin teknisestä instituutista ja väitteli vuonna 1904. Hän suunnitteli betonirakenteita.


title: Milutin Milanković

text: Vuonna 1909 Milankovićista tuli soveltavan matematiikan professori Belgradin yliopistoon. Pian hänen muutettuaan Belgradiin syttyi ensin Balkanin sota ja sitten ensimmäinen maailmansota, jonka aikana juuri avioitunut Milanković joutui internoiduksi ensin Nezsideriin ja myöhemmin Budapestiin, mutta hän sai työskennellä Budapestin kirjastossa. Milankovićia alkoi kiinnostaa sovellusalueena meteorologia, etenkin Auringon säteilyn vaikutus Maan ilmastoon. Hän julkaisi ensimmäisen artikkelinsa aiheesta vuonna 1920.


title: Milutin Milanković

text: 1950-luvulla Milankovićin ajatukset jääkausien syistä olivat epäsuosittuja. Vasta 1960- ja 1970-luvuilla valtamerten syväkairauksista tehdyt tutkimukset paljastivat ilmaston vaihtelevan jaksollisesti suureksi osaksi Milankovićin ennustamalla tavalla.


title: Milutin Milanković

text: Milanković oli kiinnostunut tieteen popularisoinnista. Hän kirjoitti vuosien ajan yleistajuista tiedepalstaa serbialaiseen lehteen. Kolumnit julkaistiin myöhemmin kirjana.


title: Press Twice

text: Press Twice oli suomalainen elektronista musiikkia tekevä yhtye, joka toimi 1990-luvulla. Yhtyeen jäsenet olivat Amina Hietikko, Paula Rehn, Henkka Niemistö, Nina Sederlöf ja Luca Gargano.


title: Ashtabulan piirikunta

text: Ashtabulan piirikunta on piirikunta Ohiossa, Yhdysvalloissa, jonka suurin kaupunki on Ashtabula ja hallintokeskus on Jefferson. Piirikunnassa asuu runsaasti amerikansuomalaisia.


title: Ashtabulan piirikunta

text:
Ashtabula on pinta-alaltaan suurin Ohion piirikunnista. Sen naapuripiirikuntia ovat Trumbull etelässä, Geauga lounaassa, Lake lännessä ja Pennsylvanian puolella piirikunnat Crawford ja Erie sekä Kanadan puolella Elginin ja Norfolkin piirikunnat.
Piirikunnassa oli vuoden 2010 väestönlaskennassa 101 497 ihmistä Etniset ryhmät jakautuvat valkoisiin, joita on 92,7 %, afrikkalais-amerikkalaisiin (3,5 %), alkuperäisamerikkalaisiin (0,2 %) ja aasialaisiin (0,4 %).


title: Ashtabulan piirikunta

text: Piirikunta omistaa pienen Northeast Ohio Regional Airport -lentokentän 15 kilometrin päässä Ashtabulan keskustasta.


title: Édouard Jean-Marie Stephan

text: Édouard Jean-Marie Stephan (31. elokuuta 1837 – 30. joulukuuta 1923) oli ranskalainen astronomi. Hän toimi vuodesta 1867 vuoteen 1907 Marseillen observatorion johtajana. Vuonna 1866 Stephan löysi asteroidit 89 Julia ja 91 Aegina. Vuonna 1877 hän löysi nimeään kantavan galaksijoukon, Stephanin kvintetin.


title: Silokampela

text: Silokampela ("Scophthalmus rhombus") on litteä, soikeanmuotoinen kala, jonka silmät ovat vasemmalla kyljellä. Kala havaittiin Suomen vesillä ensimmäisen kerran heinäkuussa 2008.


title: Silokampela

text: Silokampela voi kasvaa Atlantissa 70 cm pitkäksi, Itämeressä harvoin yli 35 cm. Sen pohjaväri on vaalean vihertävänruskea, ja sitä kirjovat tummemmat pilkut. Sukulainen piikkikampela on pyöreämpi ja sen pinta on piikkikyhmyjen peitossa.


title: Silokampela

text: Silokampelaa tavataan Atlantilla Norjasta Marokkoon, sekä Itämeren länsi- ja eteläosissa, satunnaisesti pohjoisempanakin. Silokampela ei voi lisääntyä Suomen rannikon murtovedessä, sillä mäti tarvitsee kehittyessään suolaisempaa vettä.


title: Silokampela

text: Silokampela elää yleensä lähellä hiekkaista merenpohjaa.


title: Ylempi erityiskorvausryhmä

text: Ylempi erityiskorvausryhmä tarkoittaa sairausvakuutuslain mukaan lääkeainetta joka tietyin edellytyksin korvataan potilaalle kokonaan, lukuun ottamatta omavastuuosuutta. Vuoden 2016 alussa Sipilän hallitus nosti potilaalle jäävän omavastuuosuuden 3 eurosta 4,50 euroon ostokertaa kohti.


title: Stephanin kvintetti

text: Stephanin kvintetti on viiden galaksin muodostama galaksijoukko Pegasuksen tähtikuviossa. Galaksiryhmä on nimetty löytäjänsä, ranskalaisen Édouard Jean-Marie Stephanin mukaan.


title: Stephanin kvintetti

text: Galaksijoukkoon kuuluvat galaksit NGC 7317, NGC 7318A, NGC 7318B, NGC 7319 ja NGC 7320. Galaksit NGC 7317:stä NGC 7319:ään muodostavat tiiviin, vuorovaikutteisen ryhmän. Keskinäisen painovoiman takia galaksien spiraalirakenne on epämuodostunut.


title: Stephanin kvintetti

text: Stephan laski aluksi NGC 7320:n mukaan kvintettiin, mutta myöhemmin on huomattu sen vain sattuneen tielle. Sen punasiirtymä (790 km/s) on paljon pienempi kun muilla kvintetin galakseilla (lähes 6600 km/s). Koska avaruudessa punasiirtymä on verrannollinen etäisyyteen, on NGC 7320 vain etualalla oleva kohde, jonka etäisyys maasta on "vain" 39 miljoonaa valovuotta, kun muilla kvintetin galakseilla etäisyys on 210–340 miljoonaa valovuotta. Kvintetissä on silti edelleen viisi galaksia, kun nykyään 7320C lasketaan kuuluvaksi siihen.


title: Teko

text: Teko on suomalainen Valtion tietokonekeskuksen (VTKK) ja Kielikoneen kehittämä ja julkaisema tekstinkäsittelyohjelma.


title: Teko

text: Teko oli 1980-luvun lopulla laajassa käytössä Suomen julkishallinnossa, kouluissa ja yliopistoissa.